Ташкентте қарақалпақстанлы ҳаял ержетпеген үш перзенти менен аўыр шараятта жасамақта » KarInform\nӨзА Ташкентте жәрдемге мүтәж болған қарақалпакстанлы ҳаял ҳаққында «Сарсонлик қачонгача? Ёхуд вояга етмаган уч боласи билан Тошкентга сиғмайотган аёлнинг ҳасратлари» атамасындағы мақаланы жәриялады. Төменде сиз мақаланы толық оқыўыңыз мүмкин.\nЖони узилмаган неварасига кафанлик кўтариб келган қайнона\nҚорақалпоғистонда ўқитувчи оиласида дунёга келган аёл Нукус давлат педагогика институтини тугатиб, мактабда иш бошлади. 2006 йилда ўзининг хоҳишига қарши турмушга чиқди. Уч йилда тўрт фарзандли бўлди: икки қиз ва эгизак ўғил. Лекин нимагадир қайнонанинг «қаричига» сиғмади. Қайнона ўғлидан узоқлаштириш мақсадида келинини болалари билан ҳеч қандай шароит йўқ зах, ташландиқ бир уйга кўчириб юборди. Кўп ўтмай, зах, совуқ хонадонда кўп шамоллаган Ҳасан касалхонада вафот этди. Эри бу хабарни эшитса-да, касалхонага келишни, фарзандинининг жонсиз танасини олиб кетишни лозим топмади. Ҳатто пуштикамаридан бўлган боласини сўнгги манзилга кузатиб қўйишга ҳам ўзида куч тополмади. Қайнона эса «Барибир Ҳусан ҳам ўлади» деб ҳали жони узилмаган неварасига кафанлик кўтариб келди, холос.\nЖуфтидан айрилган Ҳусаннинг ҳақиқатан ҳам аҳволи оғирлашди. Ота эса ҳамон бепарво. Онайизор боласини кўтариб, у ёқдан-бу ёққа чопди, лекин аҳволи яхшиланиши қийин бўлди. Наҳот, онаизор энди бу боласини ҳам тупроққа топширса...\n«Бир сафар Ҳусаним эски кийим билан бир қўшнининг тўйига борган экан. Қайнонам буни кўриб, ҳамияти қўзғалганми, қайнукам билан уйимизга келиб, роса жанжал кўтарди. Мени уриб, ҳатто оёғимни синдирди. Ўшанда ҳам «майли бу қийинчиликлар ўтар, нима бўлса ҳам оиламни сақлаб қолай» деб ҳеч қаерга мурожаат қилмадим», дейди аёл кўзларига ёш олиб.\nШифокорлар Ҳусанни текшира-текшира сўнгги хулосани айтди: об-ҳавони ўзгартириши лозим, акс ҳолда...\nАёл уч боласи билан қаерга ҳам боради?! Зора, дардни берган Худо шифосини ҳам берса, деган ниятда она жигарлари ёрдами билан даволашни давом эттирди. Мактабдан бўш вақтида далага чиқди, сув кечиб шоли экди.\nЭркаклигини унутган эркак\n2012 йилда аёлнинг турмуш ўртоғи Россияга ишлагани кетиб, у ерда бошқа бир аёл билан топишди. Эрининг рўзғорга ёрдами тегмаётган бўлса-да, аёл болаларини отасиз ўстиргиси келмай, тишини-тишига босиб чидади, бир кун қайтиб келишини кутди.\n– Мен ҳамиша эл олдида чиройли, ҳеч кимдан кам бўлмаган оилам бўлишини орзу қилардим ва шунга интилардим, – дейди аёл кўзларига яна ёш олиб. — Эрим буткул бизни унутди. Камига топган аёли билан тушган бўлмағур суратларини жўнатиб, бора-бора мени ҳам касал қилди. Юрагим тез-тез безовта қиладиган бўлиб қолди, даволаниб ҳам чиқдим. Эримнинг яқинлари эса уйимизга келиб йўқ нарсадан жанжал чиқаришни канда қилмасди. Болаларим учун ҳаммасига чидашга мажбур эдим.\nНиҳоят, қайнонам бизни шароити йўқ уйдан ҳам ҳайдади. Бу орада Ҳусанимнинг соғлиғи янада ёмонлашди. Энди дори-дармон ёрдам бермай қўйди. Шифокорлар «Агар тезда ўғлингни бу ердан олиб кетмасанг, ундан ҳам айрилишинг тайин», — деди узил-кесил. Ташвишлар билан бўлиб, микроинсультни ҳам оёқда ўтказиб юборган эканман.\nЧиққан қиз чиғириқдан ташқари, деганларидек уч болам билан ота уйимда ҳам узоқ яшолмасдим. Бу орада аҳволимдан хабар топган Тошкентдаги қариндошим пойтахтга келишимни, ишласам мактабда иш борлигини айтиб қолди.\nАёлнинг пешонаси ҳақиқатан ҳам шўр (ми?)\nФарзандим соғлиғи учун Тошкентга келиб, Бектемир туманида уч болам билан ижарада яшай бошладим. Ишга кирдим. Худога шукр, Ҳусанимнинг соғлиғи аста-секин тиклана бошлади. Бу мен учун энг катта бахт эди. 2016 йилда эрим билан қонуний ажрашдим. Уларга мол-мулк бўйича ҳам ҳеч қандай даъво қилмадим.\nҚийинчиликлар ҳали олдинда экан. Топганим рўзғорга зўрға етарди, ижарага топсам, қорнимиз оч қоларди. Маҳаллага мурожаат қилишдан фойда йўқ эди. Чунки бу ерда рўйхатда турмайман. Камига «участковой» хабар топиб қолса, ижара уйини муҳрлаб, мени жаримага тортиши турган гап эди. Ноилож фарзандим соғлиғи учун алиментнинг бирини олиб, бирини олмай, «пешонам шўр экан» дея кунни кунга улаб яшай бошладим.\n2016 йилнинг май ойида Биринчи Президентимиз Ислом Каримовга уй-жой масаласида, яъни имтиёзли кредит асосида уй сўраб хат йўлладим. Хатнинг жавоби Тошкент шаҳар ҳокимлигига келган экан, улар эса Бектемир туман ҳокимиятига жўнатди. Мактубда ҳозир уй-жой ажратишга имконият йўқлиги айтилиб, рад жавоби берилган эди.\n2017 йилнинг апрель—май ойларида Президентнинг виртуал қабулхонасига мурожаат қилдим. Хат яна Бектемир тумани ҳокимиятига келиб тушди ва яна аввалгидек жавоб қайтарилди. Шундан сўнг ёзишдан фойда йўқлигини билиб, жон-жаҳдим билан ишлай бошладим. Лекин энди ўзимнинг соғлиғим панд бера бошлади.\n«Наҳот фарзандларимни ташлаб кетсам...»\nФарзандларимга яхши таълим-тарбия бериб, она деган буюк номга эга бўлишга ҳаракат қилиб юрган кунларимда 1 килою 200 грамм вазн билан туғилган Ҳусаним мамлакатимиз миқёсида ўтказилган «Ўзбек жанг санъати» мусобақасида учинчи бор фахрли 1-ўринни эгаллади. Шу уч нафар қоракўзимни Ватанимизга, халқимизга нафи тегадиган инсонлар бўлишини бутун дунё оналари каби орзу қиламан. Бунинг учун ҳар қандай қийинчиликни енгишга тайёрман.\nАммо юрак оғриғим етмаганидек, аёлларга хос хасталик ҳам кун сайин безовта қила бошлади. Шифокорга кўринишга эса рўзғордан орттиролмайман, бу ёқда ижара пули. Уй эгаси: «Бир кун кечиктирсанг, уч боланг билан кўчага ҳайдайман!» деб ҳар сафар дағдаға қилиб кетади. Баъзан оғриқ кучайганда ишга ҳам чиқолмай қоламан. Шу кетишда бир кун фарзандларимни ташлаб кетишни ўйласам... қўрқиб кетаман.\nҲуқуқлардан мосуво қилинаётган аёл\n– Барибир фойдаси йўқ, мурожаат қила-қила чарчадим, энди пешонамдан кўраман, – дейди аёл яна кўзларига ёш олиб.\n– Чиқмаган жондан умид, ҳаракат қилиб кўрайлик, ўзингизни ўйламасангиз уч болангизни ўйланг. Сиз охирги марта 2017 йилнинг май ойида мурожаат қилган экансиз. Ҳозир вазият буткул ўзгарди. Халқ давлат идораларига эмас, давлат идоралари халққа хизмат қиляпти. Президентимиз Шавкат Мирзиёев раҳномалигида кам таъминланган, ижтимоий ёрдамга муҳтож одамлар, айниқса, аёлларни ҳар томонлама қўллаб-қувватлаш борасида амалга оширилаётган ишларнинг чек-чегараси йўқ, — дея Президентнинг 2018 йил 2 февралдаги «Хотин-қизларни қўллаб-қувватлаш ва оила институтини мустаҳкамлаш соҳасидаги фаолиятни тубдан такомиллаштириш чора-тадбирлари тўғрисида»ги фармони ҳамда унга мувофиқ Вазирлар Маҳкамасининг 2018 йил 12 апрелдаги «Оғир ижтимоий вазиятга тушиб қолган хотин-қизларга, ногиронлиги бўлган, кам таъминланган, фарзандларини тўлиқсиз оилада тарбиялаётган ва уй-жой шароитини яхшилашга муҳтож оналарга арзон уй-жойлар бериш тартиби тўғрисидаги Низомни тасдиқлаш ҳақида»ги қарорини эслатдим.\n– Тўғри, Президентимизнинг аёлларга кўрсатаётган ёрдами чексиз бўляпти, эшитяпман, кўряпман, лекин менга келганда... Айбим, Тошкентда доимий рўйхатда бўлмаганим. Шу уч боламни деб Тошкентга келиб қолдим. Агар Ҳусанимнинг соғлиғи кўтарганида эди...\n– Сиз Ўзбекистон фуқаросисиз, Тошкентда рўйхатингиз йўқ дегани, бу ерда яшашга, уй-жойга эга бўлишга ҳаққингиз йўқ, дегани эмас. Қолаверса, мактабда ишлар экансиз. Халқ таълими вазирлиги ҳам Тошкент шаҳрида доимий рўйхатга ўтиш ҳуқуқига эга идоралар рўйхатига киритилган.\n– Ростини айтсам, бўлмайдиган иш учун яна идорама-идора югуриб, бекорга йўл кирага пул сарф қилгим ҳам келмаяпти.\nХуллас, аёлни норасида уч боласи учун яна «қоғозбозлик» қилишга кўндирдим. «Шу ишингизни ҳал қилиб бераман деб ваъда бермайман-у лекин ҳаракат қиламан», дедим мен ҳам бу иш ҳал бўлишига ишониб-ишонмай.\nБиринчи мурожаатни бевосита аёллар ва болалар тақдирига масъул бўлган идора — хотин-қизлар қўмитасига қиладиган бўлдик.\nАёл бошидан ўтказган воқеаларни яна бир-бир қоғозга тушириб, бу масалада қилинган мурожаатлар, эридан ажрашгани ҳақидаги суд қарори, фарзанди ва ўзининг соғлиғи жойида эмаслиги ҳақидаги тиббий маълумотномалардан нусха олиб, Ўзбекистон Хотин-қизлар қўмитаси раиси Танзила Норбоева номига хат ёзиб, шу йилнинг 28 февраль куни қўмитанинг Жисмоний ва юридик шахслар мурожаатлари бўлимига топшириб келди.\nХотин-қизлар қўмитаси аёл тақдирига шунчалик ҳам бефарқ бўладими?\nОрадан ўн кун ўтди. «Жисмоний ва юридик шахсларнинг мурожаатлари тўғрисида»ги Ўзбекистон Республикаси қонунига кўра, Хотин-қизлар қўмитаси бу муддат ичида аёлга жавоб қайтариши лозим эди. Лекин жавоб бўлмади. Орадан 20 кун ўтди. Қўмита ҳамон жим. Ноилож бунга ўзим аралашдим. Мурожаатлар бўлимига қўнғироқ қилиб, «Жисмоний ва юридик шахсларнинг мурожаатлари тўғрисида»ги қонунни эслатдим. Журналистлигимни айтганимдан сўнг бўлим бошлиғининг шахсий рақамини берди. Бўлим бошлиғи (исм-шарифини келтирмадим, гап эгасини топади) эса: «Аёлнинг исм-шарифини айтинг, тезда жавоб қайтарамиз», деди. Айтган маълумотларни тезда етказдим.\nОрадан яна ўн кун ўтди. Мурожаатчи аёлга қўнғироқ қилсам, ҳамон жавоб бўлмаганини маълум қилди.\n«Қўйинг, барибир натижа чиқмайди», — деди аёл йиғламоқдан бери бўлиб.\nАлдагани журналист яхши экан\nЭртаси куни Хотин-қизлар қўмитаси Мурожаатлар бўлими бошлиғининг қўл телефонига бир неча бор қўнғироқ қилдим, жавоб бўлмади. Индинига ҳам шундай ҳолат бўлди. Жаҳлим чиқиб, қўмита ўринбосарлари қабулхоналарига бир-бир сим қоқдим қани энди гўшакни кимдир кўтарса. Ноилож раис Танзила Норбоеванинг қабулхонасига қўнғироқ қилдим, афсус у ерда ҳам ҳеч ким гўшакни кўтармади.\nҲақиқатан ҳам энди нима қилишни билмай ўзимнинг ҳам бошим қотди.\nНоилож Мурожаатлар бўлими бошлиғининг телеграм каналидаги манзилига қуйидаги мазмунда хабар қолдирдим:\n«Вояга етмаган уч боласи билан оғир шароитда яшаётган аёлнинг мурожаатига бир ойдан бери жавоб қайтарилмади. Журналист сифатида бу ҳақида ўзингиз билан ҳам гаплашган эдим. Демак, бундан кўриниб турибдики, мамлакатимизда аёлларни ижтимоий қўллаб-қувватлаш давлат сиёсати даражасига кўтарилган бир шароитда Қўмита барча аёлларнинг мурожаатига ҳам бирдек жавоб қайтармайди. Бу матбуотда ёзишга арзигулик мавзу».\nОрадан ҳеч қанча вақт ўтмай бўлим бошлиғидан жавоб келди. Менга қўнғироқ қилай деса рақамимни сақламаганини айтиб, узрини сўради. Мурожаат қилган аёлнинг телефон рақамини сўраб: «Албатта, аёл билан боғланиб, бу масалани ижобий ҳал қилишга ҳаракат қиламан» деган жавобни айтди. Бундан хурсанд бўлиб, аёлнинг шахсий рақамини бердим. Лекин...\nҲолва деган билан оғиз чўчимас экан\nОрадан икки кун ўтгач аёл билан боғланиб, қўмитадан қўнғироқ бўлган, бўлмаганини сўрадим. «Йўқ» деган жавобни берди. «Барибир қўнғироқ қилмайди, уларда менинг телефон рақамим бор эди, мурожаатимда ёзиб қолдирганман», деди аёл мени ҳайрон қолдириб. Наҳот шунча гапдан сўнг ҳам қўнғироқ қилмаса?!\nОрадан яна беш-олти кун ўтди. Лекин қўмитадан на жавоб, на қўнғироқ бўлди.\nШундан сўнг аёлга Ўзбекистон Миллий ахборот агентлиги — ЎзАнинг Мурожаатлар бўлимига учрашишни маслаҳат бердим. Аёл шу куни ЎзАга бориб, мурожаат қолдирди.\nОрадан бир неча кун ўтиб, ЎзАдан аёл мактуби келди. Унда агентлик аёлнинг мурожаатини Хотин-қизлар қўмитаси ва Халқ таълими вазирлигига йўналтиргани маълум қилинган эди.\nХотин-қизлар қўмитаси ЎзАдан келган хатни эътиборсиз қолдирмади. Хатни Тошкент шаҳар хотин-қизлар қўмитасига, улар эса аёл ҳозир яшаётган Яшнобод тумани ҳокимиятига жўнатибди.\nМурожаатчи аёл маҳалла орқали туман хотин-қизлар қўмитасига чақирилди.\nАёлнинг билдиришича: «Бир мутахассис чиқиб: «Нега бизга ёзмай, тепага ёзасиз», деб жаҳл қилди ва кутиб туринг, деб ичкарига кириб кетди. Орадан анча вақт ўтиб қайтиб чиқди ва қўмита бошлиғининг мени қабул қилишга вақти йўқлигини айтиб, қўлимга жавоб хатини тутқазди. Унда бу масала бўйича доимий рўйхатдаги манзилим бўйича туман хотин-қизлар қўмитасига мурожаат этишим лозимлиги айтилган эди».\nШу билан Хотин-қизлар қўмитаси аёлнинг мурожаатига нуқта қўйди ва ўзини «оқлади». Лекин муаммо муаммолигича қолди ва янада хуруж олмоқда.\nАслида бу мурожаат қандай ҳал қилиниши лозим эди?\nМенимча, Хотин-қизлар қўмитаси мурожаатга бу тарзда нуқта қўймаслик керак эди. Аввало Халқ таълими вазирлиги билан маслаҳатлашиб, бу муаммо ҳал бўлиш-бўлмаслигидан қатъи назар аёлни Тошкент шаҳрига рўйхатга қўйиш-қўймаслик ва уй-жой билан таъминлаш масаласи билан жиддий шуғулланиб кўриши лозим эди.\nБалки Танзила Норбоеванинг бу мурожаатдан умуман хабари йўқдир. Хабар топганида бу муаммога ечим топишга ҳаракат қилган бўларди, дегимиз келади-ю, лекин деёлмаймиз.\nҚўмита доимий рўйхатга қўйиш ёки уй-жой масаласида кўмак беролмаган тақдирда ҳам аёлга, онаизорга ижтимоий ёрдам кўрсатиб, аввало соғлиғини жиддий текширувдан ўтказишга ёрдам кўрсатиб, уйига келиб «алдагани бола яхши» қабилида бўлса ҳам болалари ҳолидан хабар олиши керак эмасмиди. Бундай «қўл учидаги эътибор»дан онанинг кўнглини бироз бўлса-да кўтариб, тобора сўниб бораётган яшашга, эртанги кунга бўлган умидини уйғотса бўларди-ку!\nПрезидентимизнинг «Уйма-уй юриб, одамларнинг муаммоларини ўрганинглар, фуқароларнинг эртанги кунга бўлган ишончини оширинглар» дея қилаётган даъватлари наҳот бееътибор қолаётган бўлса.\n«Қўмитага мурожаатимни топшириш вақтида бир хоразмлик аёл билан гаплашиб қолдим. Етти йилдан буён шу масала бўйича мурожаат қилаётган экан», — дейди аёл.\nХотин-қизлар қўмтаси «Тошкентда рўйхатдан ўтмай, уй-жой сўраб мурожаат қилган аёлларнинг сон-саноғи йўқ. Қайси бириникини ҳал қилиб берамиз», дея ўзини оқлаши мумкин. Аммо ҳеч бириникини ҳал қилмаслик ҳам инсофдан эмас.\nНаҳот тегишли идоралар шундан кейин ҳам «уйғонмаса»\nАслида бу ҳақида матбуотда бонг урмоқчи эмас эдим. Хотин-қизлар қўмитаси эътиборсизлигини кўриб, бу масаланинг ижобий ечим топишига энди ўзимнинг ҳам ишончим сўниб бораётган бўлса-да, лекин касалманд аёл ва унинг уч нафар боласини «айтганингиздек ҳал бўлмас экан», дея умидсиз қолдиргим келмади.\nЗора, ушбу чиқишдан кейин тегишли идоралар «уйғониб», бу масала билан жиддий шуғулланса. Ахир аёлнинг ҳам Тошкентда яшашга, яратилаётган имкониятлардан фойдаланишга ҳаққи бордир.\nАгар мутасадди ташкилотлар аёлнинг, унинг ортидаги вояга етмаган уч норасида боласининг тақдирига бефарқ бўлмаса бу ҳал қилиб бўлмайдиган масала эмас. Масала ҳал қилинмаган тақдирда ҳам аёл барибир Қорақалпоғистонга қайтиб кетмайди. Ахир аёл зоти фарзандининг яшаши, соғлиғи учун ҳатто жонини беришга ҳам тайёр. Шуни унутмайлик.\nO’zLiDeP бўш иш ўринлари ярмаркасида 17 нафар ёшлар иш билан таъминланди\nO’zLiDeP меҳнат ярмаркасида 144 нафар фуқаро иш билан таъминлан ...\nҚорақалпоғистон Республикаси давлат солиқ бошқ ...\n«Зарбдор 30 кун» қандай қилиб 60 кун бўлиб кетди?


Мубин МИРЗАЕВ: 2018 йил биз учун ўта муҳим йил бўлиши кутилмоқда\nЎзбекистондаги ўзгаришларни кузатиб бораётган экспертлар тараққиётнинг янги босқичи бошланганини эътироф этишаётир. Айниқса, 2017 йилда амалга оширилган иқтисодий ислоҳотлар мамлакатимиз ижтимоий-иқтисодий ҳаётида туб ўзгаришлар ясади. Бунга наинки статистика рақамлари, балки ҳар биримиз ўз турмушимиз мисолида яққол гувоҳ бўлиб турибмиз.\nБироқ Президентимиз иқтисодиётни ривожлантириш, аҳоли ҳаёт даражасини юксалтириш ҳақида тўхталар экан, 2018 йил биз учун осон бўлмаслигини алоҳида таъкидламоқда. Шундай экан, жорий йилда мамлакатимиз иқтисодиётини ривожлантириш учун қандай амалий чора-тадбирлар кўрилади?\nМухбиримиз шу каби саволларга жавоб олиш мақсадида Ўзбекистон Республикаси Иқтисодиёт вазирининг биринчи ўринбосари Мубин МИРЗАЕВга мурожаат қилди.\n— Тўғри, 2018 йил биз учун ўта муҳим йил бўлиши кутилмоқда, — дейди Мубин Мухидинович. — Сабаби, жорий йилда бир тарафдан нарх-навони либераллаштиришимиз лозим бўлса, иккинчи томондан инфляция даражасини 13,4 фоиздан оширмаслигимиз зарур.\nҚолаверса, иқтисодиётни, аваламбор, энергия ресурсларига бўлган талабини тўлиқ қондириш ва энергия ишлаб чиқарувчи корхоналарининг рентабеллик даражасини, истеъмол товарларининг нархлари барқарорлигини таъминлашимиз ўта муҳим. Энг асосий масала эса аҳолининг тўлов қобилияти ҳамда жон бошига тўғри келадиган даромадлар миқдорини оширишдан иборат. Шу мақсадда иқтисодиётимизни ривожлантириш йўлида аниқ чора-тадбирлар белгилаб олинганки, уларнинг изчил ижроси барча соҳадаги иқтисодий ва институционал ислоҳотларни жадаллаштириб, пироваридида ялпи ички маҳсулотнинг 5,9 фоиз ўсишига мустаҳкам пойдевор бўлади.\nСуҳбатнинг тўлиқ варианти билан яқин соатларда танишасиз.\nМазкур рукндаги бошқа мақолалар: « Сара уруғ — самарадорлик омили\tЎзбекистон ва Венгрия Европага ўзбек тўқимачилик маҳсулотлари етказиб берадиган қўшма корхона очиши мумкин »


Бишкекдаги кўп қаватли уйларнинг биринчи ва иккинчи қаватида яшовчи аҳоли лифт тўловидан озод этилди\n01:03 / 09.12.2015\nҚирғизистоннинг Бишкек шаҳридаги кўп қаватли турар-жойларнинг биринчи ҳамда иккинчи қаватларида яшовчи аҳоли лифт учун тўланадиган тўловдан озод этилди. Бу ҳақда 8 декабрь куни шаҳар кенгашининг сессиясида қарор чиқарилган.\n2015 йилнинг 29 апрелида шаҳар кенгаши томонидан қабул қилинган “Бишкек шаҳридаги кўп қаватли турар-жой биноларидаги техник хизмат ва лифт хизматини ташкиллаштириш тарифларини тасдиқлаш” борасидаги қарорга ўзгартириш киритилган.\nДепутат Союзбек Салиев шундай деди: “Агар инсон хизматлардан фойдаланмас экан, бунинг учун ҳақ тўламаслиги керак. Биринчи ва иккинчи қаватда яшовчи аҳоли лифт хизмати учун олинадиган тўловлардан озод этилади”.


ХТВ фарзандини мактабга юбормайдиган ота-оналарга мурожаат қилди - zarnews.uz\n«III чоракдан барча мактабларда ўқув жараёнлари тўлиқ анъанавий шаклга ўтказилиши тўғрисидаги хабарнома ижтимоий тармоқларда кўплаб тушунмовчилик ва эътирозларга сабаб бўлмоқда.\nАйтиш жоизки, мамлакатимизда мактаблар 2020 йил сентябрь ойидан санитар-эпидемиологик талабларга жавоб берган ҳолда босқичма-босқич фаолиятини тиклади.\nҚишки таътилдан аввал, республика ўқувчиларининг 90 фоизи анъанавий таълимга қайтди. Қолган 10 фоиз ўқувчиларнинг ҳам келажагига бефарқ бўлмай, уларни ҳам мактаб таълимига бевосита қамраб олиш мақсад қилинган эди.\nХалқ таълими вазирлиги ҳавотирга ўрин йўқ эканлигини, уйида касаллик тарқалишига ҳавотир катта бўлган, кекса одамлари бор ҳамда саломатлигида сурункали хасталиги бўлган ўқувчиларнинг таълим олиши учун параллель равишда “Онлайн-мактаб” лойиҳаси ҳам давом эттирилишини маълум қилади.\nБундай оилалар аввалги чоракдагидек, ўқишларини уйидан давом эттиришларига имконият яратилади.\nЎқувчилар ўртасида ўтказилган сўровномаларда уларга карантин даврида ўқитувчилари ва тенгдошлари билан ўзаро бевосита мулоқот етишмагани аниқланди.\nМактабга бормаётган ўқувчилар эса афсуски, ана шундай имкониятдан маҳрум бўлиб қолмоқда. Бола учун дўстлари билан доимий мулоқотда бўлиш ва улар билан бир жамоа бўлиб таълим олиш жуда муҳим, ҳеч қандай энг замонавий технология айнан шу муҳитни бола учун таъминлаб бера олмайди.\nШу ўринда фарзандини мактабга юбормайдиган ота-оналардан, уларнинг вақтини бесамар ўтказмасликлари ҳамда уйда таълим олишлари учун барча зарур шарт-шароитларни яратиб, уларни тўлиқ назоратга олишларини сўраб қоламиз», дейилади вазирлик мурожаатида.\nТеглар: Халқ таълими вазирлиги\nХалқ таълими вазирлигининг Қобул Дусовга нисбатан даъво аризаси бўйича юритилаётган фуқаролик иши юзасидан расмий баёнот\nХалқ таълими вазирлиги нега ота-оналарга мурожаат қилди?\nХалқ таълими вазирлиги: 1200 та мактабда электрон кундаликдан фойдаланилади\nХалқ таълими вазирлиги ўқув йилини бошлаш бўйича учта сценарий устида иш олиб бормоқда\nШавкат Мирзиёев: Энг катта хавф – лоқайдлик ва бепарволик\nГазсўрғичларни бартараф этиш бўйича назорат ўрнатилди\nфирибгарлик Ургут тумани саломатлик симёғоч Индонезия Маҳмудхўжа Беҳбудий газ қувури ногиронлик Ҳудудгаз Солиқ Паст Дарғом Тойлоқ


Карп балиқлари касалликлари | Агро-Олам.Uz\nБош саҳифа Балиқчилик Карп балиқлари касалликлари\nкарп балиқлари касалликлари ва уларни даволаш бўйича маълумотлар келтирилган.\nҲовузларда ва табиий сув ҳавзаларида балиқларнинг барча касалликлари ўз табиатига кўра иккита асосий гуруҳга бўлинади: юқумли ва юқумсиз. Юқумли касалликларга қўзғатувчилар томонидан юқтириладиган касалликлар киради. Юқумсиз касалликлар қўзғатувчиларга эга эмас ва улар ташқи муҳитнинг ноқулай таъсири, жароҳатлар, заҳарларниш, сифатсиз озуқалардан фойдаланиш натижасида пайдо бўлади. Юқумли касалликлар ўз навбатида инфекцион ва инвазион касалликларга бўлинади. Инфекцион касалликларни вируслар, бактериялар ва замбуруғлар келтириб чиқаради. Инвазион касалликларни сода ҳайвонлар (бир хўжайрали организмлар,хивчин оёқлилар, миксоспроидиялар, микроспоридиялар, инфузориялар ва б.) гельминтлар (тремотодлар, моногенеялар, лентасимон чувалчанглар, зулуклар ва б.), қисқичбақалар(эшкакоёқли ва тенг оёқли қисқичбақалар), моллюскалар келтириб чиқаради. Мазкур қўлланмада фақат республикамиз ҳудудида кенг тарқалган касалликлар кўриб чиқилган.\nАсфикция – Сувда кислород танқислиги (йўқлиги) заморга олиб келади ва балиқлар асфиксияси (буғилиш, нафас қайтиши)ни келтириб чиқаради. Кислород танқислигига унинг сув манбасида етарли миқдорда бўлмаслиги, ҳовузларнинг яхши тайёрланмаганлиги, балиқларни ҳаддан зиёд тиғиз ўтқазиш ва ҳ.к.лар сабаб бўлиши мумкин. Бунда яхши семирган балиқлар кам миқдорда нобуд бўлади. Кислород танқислиги чоғида балиқлар оқимларга тўпланиб, ҳаводан тўйиб-тўйиб нафас ола бошлайди. Касалланган балиқларнинг ойқулоқлари оқиш ва шишган бўлади. Балиқ шалпайиб қолади ва яхши озиқланмайди. Мадорсизланган балиқни шамол қирғоқларга олиб чиқариб ташлайди ва бу ерда у нобуд бўлади.\nСув таркибида кислороднинг меъёрдан ортиқча бўлиши ҳам қон томирларнинг кислород пуфакчалари билан тиқилиши натижасида балиқларнинг нобуд бўлишига олиб келиши мумкин. Кислород миқдори керагидан ортиқча бўлган сувда узоқ ушлаб турилганда балиқлар безовталана бошлайди ва талвасаланиб ҳаракат қилади.\nАмурларнинг бактериал энтерити – Pseudomonas f бактерия касаллик қўзғатувчиси ҳисобланади. Intestinalis – бир хивчинли қисқача ҳаракатчан таёқча. Бу касалликка бир йиллик ва икки ёшли оқ ва қора амурлар тез чалинади. Касалликнинг энг ривожланиши йилнинг энг иссиқ даврида, сув ҳарорати 22-260С бўлган вақтга тўғри келади ва балиқларнинг 90 фоизигача нобуд бўлиши билан кузатилади. Касалланишнинг авж олишига сувнинг юқори ҳарорати ва озуқанинг етишмаслиги сабаб бўлади.\nКасалланган балиқ озуқани оғзига олмайди, қирғоқларга яқинлашади, осон тутилади. Танасининг устки қатлами диярли қоп-қора бўлади. Ташқи тешик атрофида шишик ва қизаришлар кўзга ташланади. Қорнидан босилганда ташқи тешикдан қоннинг тўдалари ва сариқ шилимшиқлар ажралиб чиқади. Касал балиқни ёришда қорин бўшлиғида экссудат тўдалари қайд этилади. Жигар ва талоқ гиперемирланган. Ичаклар кучли яллиғланган ва қизил-бинафшарангда бўлади.\nДиплостомоз – балиқлар кўзларига жойлашиб олувчи Diplostomum турига мансуб трематод личинкалари келтириб чиқарадиган касаллик. Диплостомознинг бир неча шакллари маълум. Кўз хрусталигига жойлашиб олувчи метацеркариялар томонидан юқтириладиган паразит катаракта кенг тарқалган. Диплостомоз қўзғатувчилари ҳовуз балиқларининг барча турларида паразитлик қилади, лекин карп бунга энг кам, оқ дўнгпешона ва оқ амур энг кўп чалинади. Касалланган балиқларда хрусталикнинг қисман ёки тўлиқ хираланиши (оқариши) қайд этилади. Кучли зарарланиш ҳолларида балиқлар кўр бўлиб қолади. Баъзан экзофтальмия (кўзнинг чўччайиши), хрусталикнинг тушиб қолиши кузатилади.\nЗарарланган балиқ сувнинг устки қатламида туради, унинг ҳаракатларини мувофиқлаштириш бузилган. Метацеркарияларнинг паразитлик қилиши балиқларда кўрликни келтириб чиқаради. Касал балиқларда ўсиш суъатлари ҳам пасаяди, узунлиги ва танасининг вазни камаяди. Зарарланган балиқ балиқхўр қушлар ва йиртқич балиқлар учун осон ўлжага айланади. Касаллик балиқларнинг оммавий қирилиши билан кузатилиши мумкин.\nАмурлар қизилчаси – Касаллик 2 та мустақил касалликка бўлинади: геморрагик септицемия ва ярали шакл. Геморрагик септицемия ҳамма жойда тарқалган ва ярали шаклга қараганда тез-тез қайд этилади. Геморрагик септицемиянинг қўзғатувчиси бўлиб Pseudomonas fluorescens бактерияси ҳисобланади. Бу бир хивчинли, калта ҳаракатчан узунлиги 0,7-0,75 мкм бўлган айлана учли таёқча.\nГеморрагик септицемияда айниқса қорин қисмида тери қопламаларининг гиперемияси кузатилади. Зарарланган жойларда тангачалар тушиб кетади. Сузгичлар гиперемирланади. Айрим ҳолатларда сузгичлар некрохи кузатилади.\nЯрали шаклнинг клиник белгилари абсцессларнинг ҳосил бўлиши билан тери ва мускул тўқималарининг шамоллаши кўринишида намоён бўлади, бунда абсцесслар ёрилганидан сўнг танада яралар ҳосил бўлади. Сузгичлар гиперемияси қайд этилади.\nЛигулез – Касалликни чучук сув балиқларининг кўплаб турлари, айниқса карп балиқларининг тана бўшлиғида паразитлик қилувчи Ligula туридаги ремнецлар келтириб чиқаради. Жинсий етилган зотлар балиқхўр қушларнинг ичакларида яшайди. Ҳовуз хўжаликларида касаллик асосан оқ ва чипор дўнгпешоналарда, оқ амурда қайд этилади. Қўзғатувчилар Ligula intestinalis туридаги плероцеркоидлар – узунлиги 10-120 см бўлган оқ рангли йирик, мускулли қайишсимон гельминтлар. Ремнецларнинг ривожланиши мураккаб ва иккита оралиқ хўжайиннинг иштирокида кечади. Инвазиянинг манбаси бўлиб балиқхўр қушлар ҳисобланади. Ҳовуз хўжаликларида балиқнинг зарарланиши 40-100 фоизга етади. Карп ва оқ амур зоопланктон билан озиқланадиган чавақ ёшида ремнецлар билан касалланиши мумкин. Агар улар каттароқ ёшда ушбу касалликка чалинса, бу ҳовузда зообентоснинг етишмаслигидан ёки сунъий озуқаларнинг мавжуд эмаслигидан ва шунинг учун зоопланктон билан озиқланишга мажбурликдан далолат беради. Бу ҳол оқ амурга ҳам тегишли бўлиб, у катта ёшида юқори сув ўсимликларини истеъмол қилади. Касалликнинг авжга чиқиши ва балиқларнинг нобуд бўлиши одатда баҳорда ва ёзда қайд этилади, чунки бу вақтда плероцеркоидлар жуда фаоллашади. Касалланган балиқнинг қорни дамлаб, ушлаб кўрилганда жуда қаттиқ бўлади. Касал балиқлар сувнинг юзачига сузиб чиқади, озиқланмай қўяди ва вазни бўйича соғлом балиқлардан ортда қолади. Ремнецларнинг балиқларга асосан механик таъсир этади, яъни бунда хўжайиндан озуқа моддаларининг бир қисми сўриб олинади, углевод-мой алмашуви бузилади, қон таркибида ўзгариш юз беради, жинсий безлар ривожланмай қолади. Тана бўшлиғига мослашиб ва у ерда катталашиб, плероцеркоидлар ички органларга зиён етказади, айниқса жигар, сузгич пуфаги, жинсий безлар функцияларини бузади, бу кўпинча ички органларнинг дистрофиясига олиб келади, бунинг оқибатида паразитар кастрация юзага келади. Кўп ҳолларда кучли инвазия вақтида балиқ танасининг девори ёрилади ва плероцеркоидлар сувга тушади. Механик таъсирдан ташқари гельминтлар алоҳида органлар ишлаши ва моддаларнинг умумий алмашувини бузган ҳолда организм фаолияти маҳсулотлари билан интексикацияни келтириб чиқаради.\nБалиқларнинг шамоллаши – Ҳаддан ташқари совуб кетиш иссиқни севувчи балиқларда қиш даврида асосан шу йилги зотларида кузатилади. Узоқ вақт мобайнида паст ҳароратлар (0,20С дан паст) таъсири остида шу йилги балиқлар ҳаракат мувофиқлашувини йўқотади, ёнбош бўлиб сузади, бунда балиқ танасининг устки қатлами хиралашади ва тери юзасида ясси яралар ҳосил бўлади. Ойқулоқларда шишиш кузатилади. Ҳаддан ташқари совуб кетган, музлаган участкаларга (кўпинча бошнинг юқори қисмида, ойқулоқларда) паразит замбуруғлар, бактериялар ва бошқа паразитлар жойлашиб олади.\nКарплар аэромонози – ( карплар қизаммиғи, геморрагик септицемия, инфекцион қорин истисқоси (водянка), люблин касаллиги) – карп туридаги балиқларнинг инфекцион касалликлари,тери қопламасининг яллиғланиши, қон қуйилиши ўчоғлари, истисқо, тангаларни хўрпайиши, кўзнинг чақчайиб туриши, мушак тўқимаси ва барча ички органларнинг гидратацияси билан характерланади. Шарқий ва Ғарбий Европа, Жанубий Америка ва Осиёнинг барча давлатлари сув ҳавзаларида рўйхатга олинган.\nЭтиологияси. Қўзғатувчи – Aeromonas hyrophila – қисқа, томонлари юмолоқланган, кокко кўринишидаги, кўчиб юрадиган грамманфий таёқча, қобиқ ҳосил қилмайди. МПБ ўсиши даврида сув тубида бир текис хиралашиш, силкинганда парча-парча муар тўлқинлар, оқ- кулранг чўкма ҳосил бўлади. Муҳитнинг юқори қисмида юпқа парда ҳосил бўлади.\nЭпизоотологик белгилари. Касалликка карплар, сазанлар ва уларнинг гибридлари шу йилги чавоқларидан тортиб она балиқлар тўдасигача мойил бўладилар. Инфекцияни қўзғатувчи манба – касал балиқлар, уларнинг ажратмалари ва ўликлари, ҳамда микроб ташувчи балиқлар. Сув ҳавзаларига инфекция қўзғатвчилари сув, касал балиқ, сузувчи ва балиқхўр қушлар билан ҳамда ов қуроллари, инвентарлар ва идишлар билан олиб келинади. Балиқ жароҳатланган териси, жабраси ҳамда алиментарлар орқали касалликни юқтиради; касаллик зулуклар, паразит қисқичбақасимон-аргулюслар орқали ўтиши мумкин. Касалликни кенг тарқалиши (эпизоотия) баҳор-ёз ойларида юқори бўлади, кузда касаллик сўнади ва сурункали кўринишга ўтади. Аэромоноз билан касалланган балиқ нисбий иммунитет ҳосил қилади.\nСимптомлари. Инкубация даври 2 – 30 сутка, ўткир, ўткирости ва сурункали кечади. Ўткир кечиши асосан икки-уч ёшли карпларда алоҳида участкаларни ёки тери қорламасини тўлиқ геморрагик яллиғланиш, қорин ва умумий истисқо, кўзларни чақчайиши ва тангаларини хўрпайиши билан характерланади. Касал балиқ кам харакат бўлиб, қирғоқ яқинида сув юзасига яқин туради, ташқи таъсирчанликни кам ёки умуман сезмайди, сўнгра унинг ҳаракат координациясида бузилиш пайдо бўлади ва балиқ 2-4 ҳафтада ҳалок бўлади. Ўткирости кечишида – касал балиқларда бир вақтнинг ўзида истисқо, тангалар хўрпайиши, асцит, кўзининг чақчайиши, ва ҳар-хил ўлчам ва шаклдаги яралар пайдо бўлади. Секин кечиш даврида (масалан қиш ойларида) яра атрофида оқ тусдаги ҳалқалар пайдо бўлади, интенсив потологик жараёнда –қизил. Айрим ҳолларда яра ўрнида йирингли микрофлора ривожланади ва мушакларнинг чуқур никрози юз беради. Кўпинча сузгичлар никрози кузатилади. Касал балиқлар камҳаракат бўладилар, тоза сув қуйилиш жойига келадилар, ёнбошга ётадилар ва шу ҳолатда ҳалок бўлади. Касалликнинг ўткир ости даври 1,5 – 3 ой давом этади. Сурункали кечиш сузгич ва терида очиқ яраларни пайдо бўлиши ҳамда яралар ўрнидаги уларнинг битиши ва чандиқланишидан сўнг пайдо бўлган қўшимча тўқималар кўк-сиёҳ рангли чандиқлар билан намоён бўлади. Касаллик 1,5 – 2,5 ой давом этади; балиқлар соғайиб кетадилар.\nПатологоанатомик ўзгаришлар. Ўткир кечилишда тери қопламининг серроз-геморрагик яллиғланиши, скелет мукулатурасининг шишиши вам ум кўринишидаги некроз, ичакларнинг катараль ёки геморрагик яллиғланиши, энцефалит, ҳамда ички органлар ва қорин гиперемияси кузатилади. Жигар шалвираган конситенцияда қора ёки тўқ-кулранг, айрим ҳолларда тўқ-яшил тусда бўлади. Ўт қопи сафро билан тўлган. Талоқ катталашади, тўқ қизил рангда бўлади. Сузиш қопчаси қон томирлари кенгайган, қон билан тўлган. Перекардда нуқтасимон қон қуйилишлари кузатилади. Қорин бўшлиғи шаффоф ёки қонга ўхшаш суюқлик билан тўлган, айрим ҳолларда кўланса ҳидли илвираган масса билан тўлган бўлади. Шунга ўхшаш ўзгаришлар, аммо камроқ ифодалинган ҳолда ўткир ости кечишда кузатилади. Сурункали кечишда ички органлар ва тўқималарда ўзгаришлар кузатилмайди.\nДиагноз эпизоотологик, клиник ва патологоанатомик белгиларга асосан ва бактериологик текширув натижаларига асосан қўйилади.\nДаволаш ва профилактика. Применяют ванны с левомицетинли (300 мг/л 12 соат ва ундан ортиқ вақт сақлаб турилган), синтомицинли (600 – 1000 мг/л шунча муддат сақланган) ҳамда метил кўки (50, 75, 100, 200 мг/л сақлаб туриш муддати тегишли равишда 12 – 16, 7 – 10, 4 – 6 ва 2 – 4 соат).\nЎстириш ҳовузларида шу йилги карп балиқларига метил кўкидан ҳар бир балиққа суткасига 1 – 2 мг озуқа билан бирга 8 – 10 сутка давомида ёки синтомицин 1 – 2 мг дозада. Икки йиллик балиқларни яйлов ҳавзаларида ўша препаратлар билан қуйидаги дозада берилади: метил кўки 3 – 5 мг. синтомицин 2 – 3 мг суткада ҳар бир балиққа. Она балиқлар ва уларни тўлдирувчи балиқлар гуруҳини ҳар бирини алоҳида ишлов берилади, левомицетинни қорнига 20 – 30 мг/кг дан икки марта, карпларга оғзи орқали биомицинни 50 мг/кг дан 2 – 4 сутка давомида берилади. Интерваллар ўртасида озуқага 1 кг озуқага нисбатан метил кўки 3000 мг дан ёки синтомицин 50 мг 1 кг балиқ оғирлигига ҳисобида қўшилади. Барча ёш гуруҳидаги карпларга озуқа билан 10 кг озуқага 6 г нисбатда фуразалидон қўшиб беш кунда икки кун танаффус қилиниб 10 кун берилади. Профилактика мақсадида фуразолидон 10 кунлик курсда икки кунлик танаффус билан қуйидаги нисбат билан, 10 кг озуқага: она баликлар ва тўдирувчилар гуруҳига – 0,4 г дан; икки йиллик карпларга 0,3 г гача; 1 йиллик карпларга, оғирлиги 50 г гача – 0,4 г дан; шу йилги карпларга – 0,З г.\nЯйлов ва она балиқлар ховузларида профилактик озиқлантириш баҳор ойларида сув ҳарорати 14 оС кўтарилганда бошланади. Такрор озиқлантиришни ёзга – касаллик авж оладиган даврга белгиланади. Шу йилги карп балиқларига профилактик озиқлантиришни биринчи омухта ем билан озиқлантириш вақтига белгиланади. Июлнинг иккинчи ярмидан то октябрь ойигача даволовчи препаратлар билан ҳар 2-3 ҳафтада озиқлантириш такрорланади. Ўз вақтида ветеринар-санитария ва балиқчилик-мелиорацияси тадбирлари ўтказиб борилади. Асосий эътиборни ҳавзаларни профилактик дезинфекция ва дезинвазиясига, ўстирилаётган балиқларни врач назорати ва хўжаликка олиб келинаётган она балиқларни карантининлашга қаратиш лозим. Айрим ҳовуз хўжаликларида карплар аэромонози профилактикаси учун ҳовузларни даврий ёзлашга қолдириш қўлланилади.\nКураш усуллари. Карплар аэромонози пайдо бўлган хўжаликлар ва табиий сув ҳавзаларига карантин қўйилади. Кўнгилдагидек бўлмаган ҳовузларга доимий ишчилар бириктирилиб уларган алоҳида иш ва ов қуроллари ажратилади. Ўлган балиқларни овлаб олиб ҳавзадан узоқроқ ерга чуқурлиги камида 1,5 м бўлган ҳандакка аввал 20 фоизли хлорли ёки сундирилмаган оҳак солиб кўмилади. Тирик ҳолдаги касал балиқлар овлаб олинади ва ветврач хулосасига кўра техник утилизация қилинади; уни қайнатилган ҳолда паррандалар озуқасига қўшиш мумкин.\nСанитар баҳолаш. Карплар аэромонози қўзғатувчиси инсон ва этхўр ҳайвонлар учун ҳавфли эмас. Касал балиқни агар у товар кўринишини йўқотмаган бўлса ва озуқа сифатига жавоб берса, инсонлар овқати учун чекланмаган миқдорда рухсат этилади. Товар кўринишига етмаган балиқларни ветеринар врача-ихтиопатолог кўрсатмасига асосан паррандаларга қайнатилган ҳолда ёки балиқ уни учун қайта ишлашга жўнатилади.


14.08.2020 Бизнинг шарҳлар\nКарантин шароитида товарлар, ишлар ва хизматлар олди-сотдисининг одатдаги усуллари доим қулай бўлмайди, ҳатто уларни амалга ошириб бўлмаслиги ҳам мумкин. «Норма» шарҳида - электрон шартнома тузаётганда қандай муҳим жиҳатларни ҳисобга олиш лозимлиги ҳақида.\n12.08.2020 Бизнинг шарҳлар\nШахсий ва жамоат транспорти ҳаракатини, қатор фаолият турларини, бозорлар, маданий-маърифий муассасалар фаолиятини 15 августдан бошлаб босқичма-босқич тиклаш белгиланди.\nПрезидентнинг ПФ-6029-сон Фармони автораста, автодўкон, автотиркама, автоцистерна ва фудтреклар воситасида савдони ривожлантиришни рағбатлантиради. Бироқ солиқчилар ва тадбиркорлар савдонинг бундай шакллари учун онлайн-НКМни рўйхатдан ўтказиш муаммосига дуч келишди.\n10.08.2020 Бизнинг шарҳлар\n06.08.2020 Бизнинг шарҳлар\n05.08.2020 Бизнинг шарҳлар\nТадбиркорлар орасида ҳозир фақат онлайн-НКМни рўйхатдан ўтказишади, дегар фикр юради. Бу тўғрими? Тадбиркор фискал хотирали НКМни рўйхатдан ўтказиши мумкинми?\n04.08.2020 Бизнинг шарҳлар\nКорхона балансида - кўп қаватли уйдаги яшаш учун мўлжалланган квартира, уни жисмоний шахсга ҳадя қилиш, сотиш ёки дивидендлар ҳисобига муассисга бериш мумкин. Бухгалтерия ҳисоби ва солиқ оқибатлари ҳақида - «Норма» эксперти шарҳида.\n01.08.2020 Бизнинг шарҳлар\n31.07.2020 Бизнинг шарҳлар\n30.07.2020 Бизнинг шарҳлар\nКорпоратив пластик карта билан ҳисоб-китоблар тезкор ва қулай бўлиши учун мобиль тўлов иловаларидан фойдаланиш мақбулдир. Мавжуд чекловларнинг сабаби нимада?\n28.07.2020 Бизнинг шарҳлар\nДеразадан кўринадиган одатий манзара – хиёбон, болалар майдончаси ёки футбол майдони ўрнини янги бинонинг бетон девори эгаллашига ҳамма ҳам рози бўлмаса керак. Яқин орада қурилиш ишлари бошланса, камида икки йил азият чекишингиз тайин.\n27.07.2020 Бизнинг шарҳлар\n24.07.2020 Бизнинг шарҳлар\n23.07.2020 Бизнинг шарҳлар\nТўлов терминаллари орқали қабул қилинган тўловлар учун харидорларга чеклар билан бирга албатта онлайн-НКМ ёхуд виртуал касса чеки берилиши керак. Ушбу нормани амалга ошириш бўйича амалий масалалар – buxgalter.uz шарҳида.\n22.07.2020 Бизнинг шарҳлар\nПрезидент Шавкат Мирзиёев ер ҳисоби ва давлат кадастрларини тўлиқ шакллантириш, соҳага рақамли технологияларни жорий этиш масалалари бўйича йиғилиш ўтказди.\n21.07.2020 Бизнинг шарҳлар\n2019 йил якунлари бўйича йиллик айланмаси 5 млрд сўмдан ошган тадбиркорлар 2020 йил 1 августгача онлайн-кассаларга ўтишни якунига етказишлари керак. Унга ўтиб бўлган айрим хўжалик юритувчи субъектлар иш жараёнида турли ноқулайликларга тўқнаш келдилар.\n18.07.2020 Бизнинг шарҳлар\nИстеъмолчилар ҳуқуқларини ҳимоя қилиш агентлиги мутахассиси суғурта компанияси автокредит муддатидан олдин қайтарилганидан кейин суғурта мукофотининг бир қисмини қарз олувчига тўлашни рад этиш ҳолатини кўриб чиқди.\n17.07.2020 Бизнинг шарҳлар\n2019 йил учун жисмоний шахсларнинг жами йиллик даромадлари тўғрисидаги декларацияни тақдим этиш муддати 1 августда тугайди. Сизга жарима ва пеня солмасликлари учун маслаҳатлардан фойдаланинг.


Бидъат ва хурофотларнинг оқибати | Muslimaat.uz\nМанзилингиз:Муслимаат»Илм ва амал»Илм»Бидъат ва хурофотларнинг оқибати\nБидъат ва хурофотларнинг оқибати\nBy Muslimaat.uz on\t Dekabr 27, 2012 Илм\nДиндор одам бўлганим учун ўртоғим мендан уйида содир бўлаётган нотинчлик ва ғайритабиий ҳолатлар сабабини сўраб қолди. Шаҳримиздаги машҳур олимлардан бири олдига бориб, ўртоғимнинг уйидаги рўй бераётган ҳодисаларни айтиб, сабабини сўрадим. У киши ўртоғимнинг уйига бориб, Қуръон оятларидан ўқиш кераклигини айтди.\nБир кунни белгилаб, ҳалиги машҳур олим билан унинг уйига бордик. У киши ўртоғим билан анча суҳбатлашиб, вазиятни ўрганди ва Қуръон оятларидан ўқиди. Лекин бир неча кун ўтиб, ўртоғим ҳалиги олимни яна унинг уйига олиб боришимни илтимос қилиб қолди.\nЯна у киши билан ўртоғимнинг уйига келдик. Бу гал у киши Қуръон ўқимади. Ўртоғимдан, намоз ўқийсизми, деб сўради. У, алҳамдулиллаҳ, деб жавоб берди. У киши, уйингиздагилар-чи, деб сўради. Ўртоғим, ҳа, барчамиз беш вақт намозни ўқиймиз, рамазон ойи рўзасини тутамиз, молимнинг закотини ҳам ҳар йили бераман, Аллоҳга шукр, деб жавоб берди.\n«Унда уйингизда содир бўлаётган бу ҳодисаларни сабаби нима экан? – деб ўйланиб қолди ва, – сиз қандайдир шариатга хилоф иш қилган бўлсангиз керак. Агар ўшани эслаб, ундан тавба қилсангизгина, бу нотинчлик барҳам топиши мумкин», деди.\nЎртоғим: «Бир иш қилмоқчи бўлганимда, ибодатли ўртоқларимдан бири уни шариатга зидлигини айтди. Мен, ахир, бу – урф-одат, отам қилган, у кишидан олдин бобом қилганлар, мен ҳам қилсам, нима бўлибди. Гуноҳ бўлмаса керак, деб қилавердим», деди. У киши: «Нима иш эди?» деб сўради.\nЎртоғим: «Мана шу ҳовлига яқинда кўчиб ўтдик. Уйнинг қурилиши битиш арафасида, одатимизга кўра, бир қўйни томга олиб чиқиб, уни янги қурилган бино ғиштларига қонини оқизиш учун ўша ерда сўйдик», деди.\nЎртоғимнинг сўзлари тугаши биланоқ, ҳалиги олим одам бошини қимирлатиб: «Уйингиздаги барча нотинчликларнинг сабаби – шу. Энди чин дилдан Аллоҳга юзланиб тавба қилинг», деди. (Баъзи вилоятларда янги қурилаётган уйларда бир жонлиқни томнинг устига олиб чиқиб, сўйишади ва унинг қонини қурилган иморатларнинг ғиштларига оқизишади.)\nҲалиги олимнинг айтган сўзидан кейин назар солиб қарасам, оддий бенамозлар у ёқда турсин, кўпчилик ибодатли кишилар орасида ҳам шунга ўхшаш бидъат-хурофотларга амал қилаётганлар учраб турар экан. Аллоҳим барчамизни тўғри йўлга бошлагин.\nҚуръон харитаси: Идрис алайҳиссалом\nҚўл телефони ва китоб


“Биз сизлар жуда ҳам азият чекаётганингизни биламиз. Мен – машҳур футболчиман, лекин айнан сизлар – ҳақиқий қаҳрамонсизлар. Ишонишдан тўхтаманг. Бутун дунё сиз билан. Биз сизларни унутмаймиз ва сизлар ҳақингизда ҳавотир оламиз. Мен сизлар билан биргаман!”, - дейди Роналду видеода.\nРолик кутилмаганда интернет фойдаланувчиларининг жуда кўплаб қўллаб – қувватлашларини топди. Кўриш сони 15 миллионга етди, лайклар эса – 2 миллионга, деб ёзади “Ислам-тудей”.\nМашҳур футболчининг видеомурожаати Суриядаги уруш натижасида жабрланган болаларга озиқ – овқат, тиббий ва психологик ёрдам кўрсатиш мақсадида ташкил этилган “Болаларни қутқарайлик” дастури доирасида эълон қилинганди.\n« Фаластин Обаманинг траншини олди\tШотландиянинг мусулмон аҳолиси 10 йил ичида икки баробарга ошади »


С начала работы biznes-daily.uz 9 115 699\n“Best realtor” МЧЖ\nНаманган минтақавий филиали\nАукцион савдога Ипотека-банк АТИБ Наманган вилояти филиалининг буюртманомасига асосан филиал балансидаги Наманган вилояти, Наманган шаҳри, Бобуршоҳ кўчаси, “Шарқ тонги” МФЙ ҳудудида жойлашган, умумий фойдаланиш майдони 89,13 кв.м., яшаш майдони 50,32 кв.м. бўлган 9-уй, 15-хонадон қўйилмоқда. Бошланғич баҳоси – 142 210 000 сўм.\nАукцион савдо 2018 йил 15 октябрь куни соат 11.00 дан бошлаб ўтказилади. Буюртмалар расмий иш кунлари соат 10.00 дан 16.00 гача қабул қилинади (13.00 дан 14.00 гача тушлик вақти). Буюртмаларни қабул қилишнинг охирги муддати: 2018 йил 12 октябрь куни соат 18.00.\nЮқоридаги кўчмас мулк объекти 2018 йил 15 октябрь куни бўлиб ўтадиган аукцион савдода сотилмаган тақдирда, 2018 йил 22, 29 октябрь ва 5 ноябрь кунлари соат 11.00 да такрорий савдо бўлиб ўтишини олдиндан маълум қиламиз. Буюртмаларни қабул қилишнинг охирги муддати 2018 йил 22 октябрдаги такрорий савдо учун 2018 йил 19 октябрь, 2018 йил 29 октябрдаги такрорий савдо учун 2018 йил 26 октябрь ва 2018 йил 5 ноябрдаги такрорий савдо учун 2018 йил 2 ноябрь кунлари соат 18.00.\nСавдо ғолибига аукцион ўтказилган кундан бошлаб 10 кун ичида сотувчи билан олди-сотди шартномасини тузиш мажбурияти юклатилади. Мулк учун тўловларни амалган ошириш ва бошқа шартлар олди-сотди шартномаси тузиш вақтида белгиланади.\nТалабгорлар объект бошланғич баҳосининг 15 фоизидан кам бўлмаган миқдорда закалат пулини савдо ташкилотчиси “Best realtor” МЧЖ Наманган минтақавий филиалининг “Ипотека-банк” АТИБ Наманган филиалидаги қуйидаги ҳисоб рақамига тўлашлари шарт: 22604000800433601001, МФО 00223, СТИР 303179580.\nХоҳиш билдирган талабгорларга пулли ахборот-маслаҳат (консалтинг) хизматлари кўрсатилади.\nСавдо ташкилотчиси жойлашган, савдода қатнашиш учун буюртмалар қабул қилинадиган ва савдо ўтказиладиган манзил: Наманган шаҳри, Б.Машраб кўчаси, 7-уй.


Қўшиқларда она-юрт мадҳи\nЎзбекистон давлат консерваториясида мамлакатимиз мустақиллигининг 23 йиллигига бағишлаб ўтказилаётган “Ягонасан, муқаддас Ватан!” республика кўрик-танловининг Ўзбекистон Республикаси Маданият ва спорт ишлари вазирлиги тизимидаги босқичи бўлиб ўтди.\nТадбирда таъкидланганидек, истиқлолимизнинг дастлабки кунлариданоқ давлатимиз раҳбари раҳнамолигида ёшларни ҳар томонлама қўллаб-қувватлаш, уларнинг куч-ғайрати ва салоҳиятини яратувчанлик ҳамда бунёдкорлик ишларига йўналтириш, иқтидорини янада ривожлантириб боришга устувор мақсад сифатида эътибор қаратилмоқда. 2009 йилдан буён анъанавий тарзда ўтказиб келинаётган “Ягонасан, муқаддас Ватан!” кўрик-танлови ҳам бу борадаги эзгу орзу-умидларни рўёбга чиқаришда муҳим аҳамият касб этмоқда. Бинобарин, мазкур тадбир туфайли кўплаб истеъдодли ёшларимиз Ватан мадҳига бағишланган мазмунан теран, бадиий етук қўшиқлар яратиб, ижро этишмоқда. Ўтган йиллар мобайнида ушбу кўрик-танловда иқтидорини синовдан ўтказган йигит-қизлар бугунги кунда санъатнинг турли йўналишларида самарали ижод қилишаётир.\nБу йилги кўрик-танловнинг Маданият ва спорт ишлари вазирлиги тизимидаги ҳудудий босқичларида 3912 нафар ёш хонанда, 38 та бадиий жамоа қатнашди. Танловнинг якуний босқичида ҳаваскорлик жамоалари, академик ва халқ бадиий жамоалари хонандалари ва яккахон ижрочилар Ўзбекистонимизни кўз қорачиғидек асраш, шаъну шарафини ҳимоя қилиш ва юксалтириш, шу мақсад йўлида фидо бўлиб яшаш энг олий бурч эканлиги ҳамда тинч ва осойишта ҳаётни қадрлашга ундовчи куй-қўшиқларни ижро этдилар.\nТанлов якунларига кўра, қорақалпоғистонлик Сададдин Сапаев “Туғилган ер”, Тошкент шаҳридан Дилдора Мирсодиқова “Шодиёна”, Навоий вилоятидан Серижон Жанаҳметов “Она юртим” қўшиғи учун биринчи ўринни қўлга киритди. Энди ғолиблар кўрик-танловнинг мамлакат босқичида қатнашади.\nМазкур рукндаги бошқа мақолалар: « Ижод завқи\tДилларда байрам шукуҳи, ифтихор ҳисси »


Когон туман ҳокими Муҳиддин Эсановнинг навбатдаги сайёр қабули бўлиб ўтди\nПрезидентимиз томонидан белгилаб берилган маҳаллабай ишлаш тизими бўйича амалга оширилаётган ишлар самарадорлигини ошириш, бу борадаги мавжуд муаммоларни ҳал этиш мақсадида Когон туман ҳокими Муҳиддин Эсанов туманнинг "Янги-Ҳаёт" мфй аҳолиси билан тасдиқланган режа-графикка мувофиқ сайёр қабул ўтказди.\nСайёр қабулда сектор раҳбарлари,туман халқ қабулхонаси, ҳоким ўринбосарлари, тегишли ташкилот ва корхона раҳбарлари, маҳалла ходимлари ҳамда ҳудуд аҳолиси иштирок этди.\nСайёр қабул давомида аҳоли томонидан йўл таъмири, кредит олиш, электр энергия таъминоти ва бошқа масалалар бўйича мурожаатлар келиб тушди. Мурожаатларнинг аксари жойида ҳал этилган бўлса, қолган бир қисмига ҳуқуқий тушунтириш берилди.\nМурожаатлар ўрганилиб қолган масалалар ечими юзасидан тегишли ташкилот ва корхона раҳбарларига муҳим топшириқлар берилиб ижроси назоратга олинди. Аҳоли билан бундай очиқ мулоқотлар натижасида, ҳудудларда аниқланган ижтимоий масалаларнинг аксарияти жойида бартараф этилиб, ижтимоий муаммолар ўз ечимини топмоқда.


Кўз текканини билиш — Зикр аҳлидан сўранг\nСаволлар › Мавзу: Турли саволлар › Кўз текканини билиш\nFazl сўради 9 ой аввал\nРасулуллоҳ соллаллоҳу алайҳи васалламга сеҳр қилинди. У зот кўп қийинчилик кўрдилар, Аллоҳ таоло ўша сеҳрни ечими қилиб икки сурани нозил қилди. Улар “Фалақ” ва “Наас” сураларидир. Шунингдек Расулуллоҳ соллаллоҳу алайҳи васаллам ўзларининг ҳадиси муборакларида қуйидаги ҳадисни ўқиса, унга ҳеч нарса зарар қилмаслигини айтганлар.\nДуонинг маъноси: «Аллоҳни Робб деб, Исломни дин деб ва Муҳаммадни Расул деб рози бўлдик». («Ҳадис ва Ҳаёт» китобидан). Валлоҳу аълам!


Антивирус Kaspersky лицензионный, Ташкент\nАнтивирус Kaspersky лицензионный\nНомер объявления: 88624\nЛицензияли Антивирус эканлигини каердан билиш мумкин?\nСотувчидан АО “Лаборатория Касперского“ лицензияли партнерлик сертификатини сўранг\nЛицензияли антивирус 1 йилга берилади. Ўрнатилган кундан эътиборан 1 йил . Лицензиялик антивирусни деактивация килиб янгиттан урнатиш имконияти булади.\nФакат лицензияли антивирус тулик (100%) ишлайди. Колган пиратский антивуслар (хатто 1 йилга берилса хам) тулик ишламайди. Тестовой режимда ишлайди.\nУзингиз уйлаб куринг агар антивирус компания узини махсулотини лицензияли еки пиратский эканлигини ажрата олмаса кандай килиб вируслар билан кураша олади. Албатта биринчи навбатда узини дастурини тахлил кила олади. Ва кайси компьютерда лицензияли антивирус урнатилганини билади!\nKaspersky Antivirus (2 курилма) ,\nKaspersky Internet Security (2,3,Курилма)\nБолани интернет ва телефонда назорат килиш имконияти:\nФарзандингиз ракамли оламда назорат килмокчи булсангиз Kaspersky Safe Kids дастурини танланг (бир лицензия билан 6 нафар уз фарзандлари\nСтоимость: 350 000 сум\nАвтор: Иброхим (Поискать ещё объявления этого автора)\nСайт: www.debet.uz Переходов на сайт: 0\nПоисковые теги для данного объявления: лицензионный антивирус kaspersky\nоператор бетоной установки выгрузка грузчики погрузка ландшафт отделка участок рохате отдел кадров доильный карусель систем установка подушки вечерние свадебные напрокат


“Касаллик билан олишаётган инсон ёрдамингизни кутиб турса уйқу келармиди?” | "Адолат" СДП\n“Касаллик билан олишаётган инсон ёрдамингизни кутиб турса уйқу келармиди?”\nМана, қарийб беш ойдирки, дунёнинг аксарият мамлакатларида бўлгани каби Ўзбекистонда ҳам коронавирус инфекциясига қарши кураш қизғин тус олган. Инсон саломатлиги учун ҳаёт-мамот жангида айниқса, шифокорлар жасорат ва матонат намуналарини намойиш қилмоқдалар.Намангандаги тиббиёт муассасалари ҳақида биринчилар қаторида вилоят юқумли касалликлар шифохонаси жамоаси тилга олинади, Бу, бежиз эмас албатта.\n- Жамоамизда беш юз нафардан зиёд шифокорлар меҳнат қилади - дейди бош шифокор Жакбарали Қурбонов.- Уларнинг барчаси пандемия даврида инфекцияга чалинган фуқароларимизни соғломлаштириш йўлида кунларни тунларга улаб меҳнат қилмоқдалар. Орамизда ойлаб иш жойини тарк этмаган, уйига бормаган касбдошларимиз ҳам бор. Биз меҳнатларимиз давлатимиз ва ҳалқимиз томонидан юксак даражада қадрланаётганидан, ҳар томонлама ғамҳўрлик кўрсатилаётганидан чексиз миннатдормиз.\nМаълумки, ўтган июль ойида Президентимизнинг фармонига биноан турли соҳа ходимларининг катта бир гуруҳи мукофотлар билан тақдирланди. Улар орасида мазкур жамоанинг тўрт нафар вакили бор. Масалан, бактериолог Файзулложон Дадабоев I-даражали, анестезиолог- реаниматолог Жалолиддин Қосимов ва реанимация бўлими ҳамшираси Ёқутхон Охундадаева эса II-даражали “Саломатлик” орденлари, катта тиббиёт ходими Ёқут Икромова “Соғлом турмуш” медалига лойиқ топилди. Бу қувончли воқеа ҳам жамоанинг меҳнат ғайратини ошириб, бутун куч ва билимларини олдинда турган вазифаларни муваффақиятли бажаришга даъват этмоқда.\nБугунги кун қахрамонлари ҳақида сўз борганда бош шифокор Жакбарали Қурбоновни эътироф этмай бўлмайди албатта.\nУ коронавирус пандемиясига қарши кураш олиб бораётганларнинг олдинги сафида бормоқда. Мазкур хасталик авж олгандан бери у етакчилик қилаётган шифокорлар юзлаб беморларнинг жонига оро кирдилар.\n- Бунга осонликча эришганимиз йўқ дейди, - Ж.Қурбонов. – Биринчи навбатда шифокорларимиз куну-тун фидокорлик билан меҳнат қилдилар. Кўплаб кечалар мижжа қоқмай ўтказилди. Чунки касаллик билан олишаётган инсон ёрдамингизни кутиб турса уйқу келармиди?\nДиққатга сазовор томони шундаки, шифохонанинг ахил жамоаси бундай мураккаб вазиятга биринчи марта тушганига қарамай ўзини йўқотмади. Ҳар бир киши вазифасига ситқидил ёндошди, назарий билимларини амалий кўникмалар билан бойитди. Бир вақтнинг ўзида интернет саҳифаларидан, газета-журналлардан коронавирус ҳақида янгидан-янги маълумотлар тўпланди. Хитой, Россия, Европа мамлакатларида бўлаётган воқеалар таҳлил этиб борилди.\nОғир хастликка чалинган кишиларни даволашни ташкил этиш осон кечмади. Бош шифокор қўл остидаги ходимларнинг иш тажрибасини, касб маҳоратини ,хатто одамийлик фазилатини пухта билади. Шунга қараб уларга муомала қилади, топшириқ беради ва ижросини назорат қилади.\nЭришилаётган натижалар кўп жиҳадан беморларни даволаш жараёнларини тўғри ташкил этишга боғлиқлигини хамма яхши тушунади. Бу ерда тиббиёт ходимлари ҳар ўн тўрт кунда алмашиб ишлайдилар. Фақат бош шифокор доимо ўз ўрнида. У Жаҳон соғлиқни сақлаш ташкилоти томонидан белгиланган меъёрлар асосида тиббий хизмат кўрсатишни ташкил этишга масъул. Дори-дармонлар ва тиббий ашёлар таъминотини ҳам доимий назоратга олган.


Чиройли муомала – Islom Nuri\nИслом кучайиб Аллоҳ таоло Ўз пайғамбарига Маккани забт этишга рухсат бергач ва ўзига озор берган мушриклар устидан ғалаба қозониб Маккага кирган вақтида уларга:\n– Эй қурайш, мени сизларга нима қилмоқчи деб ўйлайсизлар?-дедилар набий\nсоллаллоҳу алайҳи ва саллам.\n– Яхшилик қиласиз деб ўйлаймиз! Сиз олийжаноб биродаримизсиз ва олийжаноб\nбиродаримизнинг ўғлисиз,- дейишди улар.\n– Боринглар, сизлар озодсизлар,- дедилар пайғамбар соллаллоҳу алайҳи ва\nУлар Набий соллаллоҳу алайҳи ва салламнинг олийжаноблиги, кечиримлилиги ва гўзал муомалали эканларини кўргач исломга кирдилар.\nМана бу ҳикоятдан кўриниб турибдики, Расулуллоҳ соллаллоҳу алайҳи ва саллам Қурайшга юмшоқлик билан муомала қилдилар. Ҳолбуки улардан ўч олишга қодир эдилар. Чунки улар Набий соллаллоҳу алайҳи ва салламга ва саҳобаларга қаттиқ озор бериб уларни ватанларидан ҳайдаб чиқарган эдилар. Пайғамбар соллаллоҳу алайҳи ва салламнинг уларга қилган гўзал муомалалари одамларнинг гуруҳ-гуруҳ бўлиб Аллоҳнинг динига киришларига сабаб бўлди.\nГўзал муомала: Бу сен одамларга сабр-тоқат, одоб ва юмшоқлик билан муомала қилишинг, уларнинг ёмонликларини кечириб, яхшиликларига раҳмат айтишинг ва уларга ёрдам бериб улардан зарарни даф этишинг учун бор кучингни сарфлашингдир.\nҚуйидаги нарсалар гўзал муомала жумласидандир:\n1. Тижоратчи одам одамлар билан муомала қилганда омонатли бўлиши. Яъни ёлғон гапирмайди, хиёнат қилмайди, уларга очиқ чеҳрада бўлади ва уларни чиройли қарши олади.\n2. Ҳунарманд одамлар берган буюртмаларни пухта қилмоғи ва уларга ваъда қилган вақтига риоя қилиши керак.\n3. Табиб касалларга мулойим бўлсин. Уларга ғамхўрлик қилсин, кўп ҳақ сўраб уларни қийнаб қўймасин ва камбағалларнинг касалларига эътибор бериб уларни бепул даволасин.\n4. Бажариш вақти келганда ҳар ким ўз зиммасидаги бурчни кечиктирмасдан бажарсин, чунки бу нарса одамлар кўз олдида унинг қадрини кўтаради.\n5. Ўқувчи мактабда ўртоқларига нисбатан одобли бўлиши, улардан ўзини катта тутмаслиги ва улардан биронтасига озор етказмаслиги керак.\n6. Ҳар бир инсон қўшнисига нисбатан одобли бўлиши, уни ҳурмат қилиши, касал бўлса, уни бориб кўриши, кўринмай қолса, унинг ҳолидан сўраши, ундан бирон нарсани қарзга олган бўлса, уни ўз вақтида қайтариб бериб, бу яхшилиги эвазига унга раҳмат айтиши керак.\n7. Инсон ўзига фикрда қарши бўлган одам билан юмшоқлик ва мулойимлик билан мунозара қилсин. Чунки бу нарса унинг қалбини юмшатади.\nАллоҳ таъоло Мусо билан Ҳорунга Фиръавн билан гаплашиш хусусида васият қилиб шундан дейди:\n“Унга юмшоқ сўз гапиринглар. Шояд панд насиҳат олса ёки\n8. Сен ёмонликни яхшилик билан даф қил. Чунки бу нарса душманингни дўстга айлантиради. Аллоҳ таъоло айтади:\n“Яхшилик билан ёмонлик баробар эмас. Сиз ёмонликка яхшилик\nбилан жавоб қайтаринг. Шунда сиз билан унинг ўртасида адоват бўлган инсон\nгўёйинки яқин дўстдек бўлиб қолади”.\nРасулуллоҳ соллаллоҳу алайҳи ва саллам дедилар:\n-Сизларнинг менга энг суюклироғингиз энг ахлоқи гўзалроғингиздир.


Умида Исоқова. Пушкинни эслаганда - www.ziyouz.uz\nБош саҳифа Илм ва фанАдабиётУмида Исоқова. Пушкинни эслаганда\nПушкиннинг ҳаёт шаъмини сўндирган машъум дуэлдан сўнг 166 йил ўтди. Дуэл қатнашчилари ҳақидаги маълумотлар ҳали-ҳануз охиригача очилган эмас. Адабиётшунослар бу борада жуда қизиқарли маълумотларни эълон қилмоқдалар.\nПушкин ва Дантес — Гончаровлар катта оиласининг икки куёви. Натали ва Катрин опа-сингиллар эди. Ўз қариндошларининг қонини тўкиш — ўз шаънига доғ тушириш билан баробар. Лекин жанжалли машъум дуэл айнан Россияда, Петербургда содир бўлди.\nФранцуз шаҳарларининг бирига кираверишда чоғроқ қабр тошига оддий қилиб ёзиб қўйилган: “Барон Жорж Шарл де Геккерн-Дантес, 1812 йил 5 февралда туғилган; 1895 йил 2 ноябрда Сулцда вафот этган”. Бу қабрда қувноқ, ман-ман, уддабурон Жорж Дантес ётибди. Дунёқараши бўйича — бонапартист, дини бўйича — католик. Бир вақтлари поручик, кейинчалик шаҳар мэри ва Франция сенатори. Адабиётда эса у буюк шоирнинг қотили сифатида тилга олинади. Ҳарбий суд қарори билан лавозими ва дворянликдан маҳрум этилган, империядан жандарм кузатувида қувилган, деб эсланади.\nДантес ҳатто қуролдошлари ўртасида ҳам ўз қилмишини оқлай олмади. Бу ҳақда у 1837 йил 26 февралда полковник Бревернга, жумладан, шундай деб ёзди: “…оддий халқ ўйлаб ўтирмай рақибимнинг уйига югурди, менинг қиёфамда улар фақатгина хорижлик қотилни кўрардилар…”\nСулцда Дантес кўчаси бор, сал нарида эски катта уч қаватли минорали уй — Дантеслар қасри. Дарвоза тепасига шундай сўзлар битилган: “1605 йил. Уйнинг эгаси Жорж Шарлнинг отаси Иосиф Дантес, ирландиялик, Францияда хизмат қилиб, Наполеондан баронлик унвонини олган”.\nБиринчи марта Дантес фамилияси Сулцда 1720 йили фабрикант Жан-Анри Антес пайдо бўлганида тилга олинган…\nЖорж Шарл Дантес — Сен-Сир ҳарбий ўқув юртининг курсанти. Ашаддий роялист. Роялистлар қўзғолони мағлубиятга учрагандан кейин таниш-билишларининг ёрдами билан ёш Дантес Россияга омад излаб келади. Рус ҳарбий хизматига кириш нияти жуда тез ва муваффаққиятли амалга ошади. Дантес одамларга қандай ёқишни биларди: голландиялик элчи барон Геккерн Дантесни ўғил қилиб олади.\nПушкиннинг ҳам Дантесга муносабати ёмон эмасди. Натали ва Дантес 1834 йил кузида танишадилар. Улар тенгдош эдилар. Бу машъум учрашув “севги”га айланади. Дантес Наталига очиқчасига хушомад қила бошлайди. Бу қилиқ гап-сўзларга, шов-шувларга сабаб бўлди.\nНаталига бефарқ бўлмаган Николай Биринчига ҳам бу хушомадлар ёқмасди. 1836 йилнинг 9 октябрида Жорж Дантес император ҳузуридаги отлиқларга бошлиқ қилиб тайинланади. Бу лавозимга у бекорга тайинланмади. Подшо Дантесни ўзининг кўзи олдида сақлаб туриш ниятида шундай қилганди.\n1837 йилнинг 10 январида Петербургда Дантес билан Екатерина Гончарова никоҳдан ўтадилар. Пушкин тўйга келмайди; тўйдан кейин ҳам уларни табрикламайди. Лекин тўйдан сал илгарироқ Пушкин отасига шундай деб ёзганди: “Бизникида тўй. Қайниопам Екатерина барон Геккернга турмушга чиқаяпти. Куёв жуда чиройли, қаллиғидан 4 ёшларча кичикроқ”.\nБир оиланинг икки куёви ўртасидаги “жимлик”ни Дантес бузди.\n20 қадамлик масофадан ўтказилган қонли дуэл ҳеч кимни ўлимдан сақлаб қололмаслиги аниқ эди. Уларнинг иккиси ҳам ўлимга маҳкум эди.\nДантес биринчи бўлиб отиб, Пушкинни қорнидан яралади. Пушкин ҳам бор кучини йиғиб отади. Дантес эс-ҳушини йўқотиб йиқилади. Бу фожеа 1837 йилнинг 27 январида содир бўлади. Пушкин яна 43 соат яшайди.\n1837 йил 29 январ куни 230да Пушкиннинг юраги уришдан тўхтайди…\nВақти келиб, буюк шоир ҳаётига нуқта қўйган дуэлни Дантес “ёшликдаги бир саргузашт”, деб эслайди.\nАйтишларича, қотиллиги учун кўпчилик Дантес билан тескари бўлиб қолган. Дантес авлодлари ҳам уни бу қилмиши учун кечира олмаганлар. Ҳатто Екатерина билан Жоржнинг қизи ўз отасини буюк шоирнинг қотили, деб атаган. У онасининг ўлимида ҳам отасини айблайди ва уни умрбод кечирмайди…\nДантес уйлангунича ва уйланганидан кейин бутунлай бошқа-бошқа одам эди. Ўттиз уч ёшида бева қолиб, тўртта фарзандни ўстириш учун у ўзида куч топади. Лекин рус хотини хотирасига содиқ қолишни истаб иккинчи бор уйланмайди.\nАйтишларича, ҳаётининг сўнгги кунларида Екатерина Наталидан келган икки хатдан сира ажралмаган. У қўлида жигарлари (Натали ва Александра) совға қилган олтин билакузукни маҳкам ушлаганича жон берган. Бу билакузук қаердан, қайси пулга олинганини у билмасди. Бу сирни билиш учун бир мактубдан қуйидаги сатрларни келтириш кифоя: “Ҳазрати Олийлари эрингиз ва Сизни хурсанд қилиш мақсадида опангизнинг тўйи муносабати билан Сизга ушбу пулни шахсан қўлингизга топширишимни менга юклади.\nХ.Бенкендорф — Н.Н.Пушкинага. 1937, 4 январ, Петербург”.\n… Дантес Пушкиндан кейин ярим асрдан кўпроқ яшайди. Бойлик ва шуҳратга кўмилиб, 83 ёшда, 1895 йилнинг 2 ноябрида ҳаётдан кўз юмади.\n← Аввалги Аввалги Абдул Рашид. Ишонч қўнғироғи (ҳикоя)\nКейинги → Кейинги: Алиназар Эгамназаров. Тўйдан сўнг (ҳикоя)


Саёҳат қилаётганларга 5 сентябргача меҳмонхона ва ресторанларда чегирмалар бериладиган бўлди\nБухородаги Чор Бакр тарихий комплекси.\nЎзбекистон мустақиллигининг 28 йиллиги муносабати билан Туризмни ривожлантириш қўмитаси меҳмонхона, ресторан ва транспорт эгалари билан ҳамкорликда 5 сентябрга қадар чегирмалар эълон қилди.\n“Ўзбекистон бўйлаб саёҳат қил” лойиҳаси доирасида ўз хизматлари учун 200га яқин меҳмонхона 5 фоиздан 50 фоизгача, 80дан ортиқ транспорт воситаси 5 фоиздан 20 фоизгача, 110дан ортиқ умумий овқатланиш шахобчаси 5 фоиздан 25 фоизгача чегирмаларни эълон қилган.\nМазкур лойиҳага қўшилган меҳмонхоналар, ресторанлар ва транспорт воситалари тўғрисидаги тўлиқ маълумотларни Туризмни ривожлантириш қўмитаси сайтидаги махсус иловада ўқишингиз мумкин.\nБундан ташқари 31 августдан 3 сентябргача «Ўзбекистон темир йўллари»нинг ички рейслари учун 10 фоиздан 50 фоизгача, «Ўзбекистон ҳаво йўллари» учун эса 30 фоиздан 50 фоизгача чегирмалар эълон қилинган.


Чироқчи туманидаги 134-умумтаълим мактаби инглиз тили фани ўқитувчиси ўқувчининг акалари томонидан калтаклангани кўпчиликнинг эътирозига сабаб бўлди.\nҚашқадарё вилояти ҳокими Зойир Мирзаев калтакланган ўқитувчи билан онлайн мулоқот қилиб, вазиятни шахсан назоратига олгани ҳақида хабар бермоқда вилоят ҳокимлиги ахборот хизмати.\n«Тарқалган хабарларни ўқидим. Биз бу ҳолатни ҳуқуқ-тарғибот идораларига айтдик. Барибир охирига етади. Жараён ўзимнинг назоратимда. Сиз қишлоққа зиё тарқатишга боргансиз. Албатта буни қадрига етган одам етади. Қадрига етмаган одам барибир ўзининг фарзандига, ўзининг авлоди келажагига жабр қилади. Сизга ўхшаб фарзандининг тил билишини хоҳлаган одам ундай иш қилмаслиги керак. Бу жудаям ахлоқсизлик, мен жуда ёмон баҳолайман бу ҳолатни», деган Зойир Мирзаев.\nМаълум бўлишича, Шоҳнур Оққўзиев асли Қарши туманидан бўлиб, 2021 йилда ўқишни тугатган ва Чироқчидаги мактабда иш бошлаган. У қатнаб ишлаган, айрим кунлари Чироқчида тунаб қолишига тўғри келган. Йўлкиранинг ўзига кунлик ўртача 35-40 минг сўм харажат қилган. Вилоят ҳокими Оққўзиевнинг соғлиғи билан қизиққан ва йил якунига қадар унинг йўл харажатлари ҳамда мактабдаги иқтидорли ўқувчиларга қўшимча дарс бериши учун ўн миллион сўм ўтказиб беришини айтган.\nЗойир Мирзаев шунингдек, Шоҳнур Оққўзиевнинг онаси билан суҳбатлашиб, унга миннатдорчилик билдирган. “Ҳаётда ҳамма нарса бўлади. Буларга аччиқ қилиб касбдан совиш керак эмас. Бир маънавияти паст одам учун бу йигит ўзининг танлаган касбидан совимасин. Мана шу ишни қилган одамлар умрининг охиригача ўзига савол беради. Бу савол уларни кўп қийнайди, агар уларнинг виждони бўлса. Сизларга ёрдам беришга тайёрмиз. Шунча жойга бориб ишлаётган ўқитувчининг бу аҳволга тушганидан биз ҳам анча безовта бўлдик”, дея ёш ўқитувчининг онасига далда берди ҳоким.\nҚашқадарё вилоят ҳокимлиги матбуот хизмати


Автосаноат: Қозоғистонда утилизация йиғимлари оператори қурилиши мумкин NUR-SULTAN. Kazinform – Қозоғистон Экология, геология ва табиий ресурслар вазирлиги давлат раҳбарининг чиқиндиларни йиғиш бўйича топшириқларини бажариш юзасидан тегишли ишларни амалга оширади. Бу ҳақда бошқарма бошлиғи Серикқали Брекешев маълум қилди, дея хабар беради Kazinform мухбири.\nУлитау миллий боғини яратиш қанча маблағ талаб қилади NUR-SULTAN. Кazinform – Қозоғистон Ўрмон хўжалиги ва ҳайвонот дунёси қўмитаси раиси вазифасини бажарувчи Ерлан Қутпанбаев Улитау давлат миллий табиий боғини ташкил этиш учун қанча маблағ сарфланишини айтди, деб хабар беради Kazinform мухбири.\nҚозоғистонда янги миллий боғ ташкил этилди NUR-SULTAN. Кazinform - Қозоғистонда янги миллий боғ ташкил этилди. Бу ҳақда Қозоғистон Экология, геология ва табиий ресурслар вазири Серикқали Брекешев Тwitterдаги саҳифасида ёзди, деб хабар беради Kazinform.\n2022 йилда Қозоғистонда 280 миллион туп дарахт экилади NUR-SULTAN. Kazinform - Келгуси йилда мамлакатнинг ўрмон ҳудудларида 280 миллион туп кўчат экилади ва янги ўрмон кўчатхоналари ташкил этилади. Бу ҳақда Қозоғистон Экология, геология ва табиий ресурслар вазири ўринбосари Aлия Шалабекова Марказий коммуникациялар хизматида бўлиб ўтган матбуот анжуманида маълум қилди, дея хабар беради Kazinform мухбири.\nЖорий йилда Қозоғистонда 12 млрд тенгега 130 млн туп дарахт экилди NUR-SULTAN. Kazinform – Қозоғистонда жорий йилда 130 миллион дарахт экилди. Бу ҳақда ҚР Экология, геология ва табиий ресурслар вазири ўринбосари Алия Шалабекова Марказий коммуникациялар хизматида бўлиб ўтган матбуот анжуманида маълум қилди, деб хабар беради Kazinform мухбири.\nҚозоғистон Глазго саммитида янги мажбуриятларга қўшилди - Экология вазири NUR-SULTAN. Kazinform - Қозоғистон Экология, геология ва табиий ресурслар вазири Серикқали Брекешев углерод нейтраллигига эришиш бўйича олиб борилаётган ишлар ҳақида маълум қилди, дея хабар беради Kazinform мухбири.\nҚозоғистонда йил охиригача барча миллий паркларнинг ривожланиш концепцияси тасдиқланади NUR-SULTAN. Kazinform- Йил охирига қадар Қозоғистондаги барча миллий табиий паркларнирнг ривожланиш концепцияси тасдиқланади. Бу ҳақда Марказий коммуникациялар хизматида бўлиб ўтган брифингда Қозоғистон Экология, геология ва табиий ресурслар вазирлигининг Ўрмон хўжалиги ва ҳайвонот дунёси қўмитаси раиси ўринбосари Данияр Турғанбаев маълум қилди, дея хабар беради Kazinform мухбири.\n«Яшил Қозоғистон» миллий лойиҳаси 4 та асосий йўналишни қамраб олади NUR-SULTAN. Kazinform - Қозоғистон Экология, геология ва табиий ресурслар вазири Сериккали Брекешев бугун Ҳукумат йиғилишида «Яшил Қозоғистон» миллий лойиҳасининг имкониятларини баён қилди, деб хабар беради Kazinform мухбири.


"РАНГИН КЎЗЁШЛАР"НИНГ РАНГЛИ ЖИЛОСИ » MUZAFFAR.UZ\nАнглиядан хушхабар олдик. Бундан 4-5 кун олдин Британиянинг "Hertfordshire Press" нашриёти Ўзбекистон Ёзувчилар уюшмаси аъзоси, шоира Хосият Рустамованинг "Рангин кўзёшлар" деб номланган шеърий тўпламини инглиз ва ўзбек тилларида чоп этибди. Тўпламнинг тақдимоти Мадридда бўлиб ўтадиган "Open Eurasia and Central Asia Book Forum and Literature Festival 2020" 9-адабий фестивали доирасида бўлиб ўтар экан. Қандай ажойиб янгилик! Хурсанд бўлдим. Мен қатори кўпчиликнинг юрагидан ҳам шундай туйғулар ўтгани тайин.\nЁзишларича, "Hertfordshire Press" (UK) нашриёти 2002 йилдан бери замонавий Евросиё халқлари муаллифларининг илмий-оммабоп асарларини, шунингдек, аввал чоп этилган, долзарблигини йўқотмаган ҳамда инглиз тилида бўлган асарларни қайта чоп этишга ихтисослашган экан. Минглаб қўлёзмалар ичидан ўзбек шоираси Хосият Рустамованинг ёзганлари танлаб олиниб, "Рангин кўзёшлар" номли китобга айлантирилиши, бу, албатта, шоиранинг, ўзбек адабиётининг ютуғи.\nКитобга таъриф берилишича, “Рангин кўзёшлар” – лирик шеърлар ва кундаликдаги қайдлардан иборат бўлиб, уларни умумий лейтмотив – қалб оғриғи бирлаштиради. Тўпламнинг ҳар бир сатри ташбеҳларга бурканган, табиат мавзуси эса бутун китоб орқали ўтади. Бундан ташқари, Хосият Рустамова ўзбек адабиёти учун классик саналган инсонийлик ғоясини давом эттиради, у кундаликларида Худога мурожаат қилади ва дунёга бўлган муҳаббат мавзуида фалсафий монолог олиб боради. Тўпламни фожиавий ҳам, некбин ҳам деб бўлмайди – у чиндан ҳам ўз номига муносиб тарзда рангин.\nШунингдек, яна бир тақризда ёзилишича, Хосият Рустамованинг шеърларида аёл севгисининг энг изтиробли, ҳаяжонли туйғулари уйғун тарзда ёрқин ифодаланган.\nХосият Рустамова 1971 йилнинг 19 мартида Наманган вилоятининг Олмос қишлоғида туғилган. Унинг дастлабки машқлари маҳаллий нашрларда эълон қилинган. 1997 йили "Истеъдод" рукни остида "Осмондаги уй" номли илк шеърий тўплами чоп этилган.\nШундан сўнг шоиранинг "Нажот" (2003), "Ридо" (2004), "Юпанч" (2005), "Девор" (2006), "Август" (2008), "Ишғол" (2011), "40:0" (2011), "Унутилган йиллар" (2014), "Бебош булутлар" (2019) каби шеърий китоблари нашр этилган. Кўплаб шеърлари ҳамда шеърий китоблари рус, озар, тожик, инглиз, немис, швед, голланд, ветнам, француз, испан, италян, турк, қозоқ сингари кўплаб тилларга таржима қилиниб, китоб ҳолида чоп этилган. Жумладан, 2006 йили Туркияда "Yarınsız günler" ("Эртаси йўқ кунлар"), 2008 йили Озарбайжонда "Qorxunç" ("Қўрқинч"), Яқинда "Chiều cao của gió" ("Шамолнинг важоҳати") номли китоби Ветнамда, "Iki güneş" (“Икки қуёш”) номли китоби Туркияда чоп этилди.\nХосият Рустамованинг адабиётга қўшиб келаётган ҳиссаси давлатимиз томонидан муносиб тақдирланиб борилмоқда. Хусусан, у 2004 йили "Шуҳрат" медали, 2016 йили "Ўзбекистон Мустақиллигига 25 йил" эсдалик нишони билан тақдирланган.\nШоирамиз халқаро доирада ҳам бир қанча мукофотларга муносиб кўрилган. Инчунун, 2015 йилда Озарбойжоннинг Микоил Мушфиқ номидаги халқаро мукофотини қўлга киритган. 2018 йилда OEBF фестивали доирасида Open Eurasia 2018 танловининг шеърият йўналиши бўйича ғолиб дея эътироф этилган.\n2003 йилдан буён Ўзбекистон Ёзувчилар уюшмаси аъзоси. 2019 йили Озарбойжон Ёзувчилар уюшмасига ҳам қабул қилинди.\nЎзбекнинг аёл шоираси нимага эришини керак бўлса, у баъзан секин, баъзан тез, ҳаммасини бирма-бир қўлга киритиб бормоқда. Кўп сонли адибларимиз номидан Хосият Рустамовани ушбу адабий ғалаба билан ҳам табриклаймиз. Сизнинг ютуғингиз бизнинг ютуғимиз, севимли шоирамиз. Парвозингиз бунданда баланд бўлсин.\nФозил Фарҳод, Ўзбекистон Ёзувчилар уюшмаси ахборот хизмати раҳбари\nКўрилган: 2 369


Болаларни мактабга бепул мажбурий тайёрлаш бўйича тушунтириш материали, 15/12/2018\nБолаларни мактабга бепул мажбурий тайёрлаш бўйича тушунтириш материали\n2018 йил 8 декабрда Ўзбекистон Республикаси Вазирлар Маҳкамасининг «Бошланғич таълимга болаларни мажбурий 1 йиллик тайёрловга босқичма-босқич ўтиш чоралари ҳақида"ги 999-сонли қарори тасдиқланган эди Янги қарорга кўра, ўқитиш давомида инновацион педагогик технологиялар, самарали услуб ва методларқўлланилади.\n«Мактабгача таълим вазирлигининг эксперт гуруҳи мунтазам равишда таълим соҳасидаги мониторингни амалга ошириб келади. Хусусан, улар 1-синф ўқувчиларида тайёргарлик даражаси турли эканлиги аниқладилар. . Баъзи ота-оналар олдиндан ўз фарзандларини тўлов эвазига тайёрлов курсларга олиб борадилар, аммо ҳар бир оиланинг молиявий имконияти бирдек тенг эмас. Ўқишга тайёр бўлмаган бола зўриқишнибошдан кечиришини бир тасаввур қилинг. У синфдаги тенгдошларига нисбатан ўзи билимсизроқ ва интеллектуал кучсиз ҳис қилади. Бу эса унинг ўзини-ўзи баҳолашда ва ўқишга бўлган иштиёқида аксини топади. Бу муаммо яхши тайёрланган болаларга таъсир этмай қолмайди, чунки педагог тайёргарлиги паст ўқувчиларга материални тушунтиргунга қадар кучли болалар зерикиб ўтиришга мажбур бўладилар. Натижада биз интизомнинг ёмонлашуви ва ўқишга бўлган қизиқишнинг пасайишини кузата бошлаймиз. Мактабгача таълим вазирлиги барча учун тенг имкониятларни тақдим этиш тарафдоридир. Давлат ва хусусий мактабгача таълим муассасалари тарбияланувчиларини бошланғич таълимга тайёрлаш ҳақидаги масала «Илк қадам» дастури қўмагида ҳал этилди. Бу дастур доирасида болалар зарурий компетенцияларга эга бўладилар. Эндиликда Мактабгача таълим муассасага бормайдиган болалар ҳам 1 ҳафтада 15 соат мобайнида мазкур дастурни ўзлаштирадилар. Агарда бола лицензия асосида фаолият юритувчи мактабгача тайёрлов муассасасига қатнаётган бўлса, у мажбурий 1 йиллик курсидан озод этилади», — дейди Мактабгача таълим вазирлиги бошқармасининг бош мутахассиси Цай Елена.\nБепул 1 йиллик тайёрлов дастурини жорий этиш билан боғлиқ Қарор энг яхши жаҳон амалиётлари асосида қабул қилинди, бу амалиётни жорий қилган мамлакатлар юқори малакали инсон ресусрлари ҳисобига иқтисодий ривожланишда пешқадамлик қилмоқдалар.\n«Мактабга тайёргарлик - таълимдан тўлиқ фойдаланишни яхшилаш ҳамда мактабга тайёрлов гуруҳи тарбияланувчиларининг ўқув ютуқларини яхшилаш учун кучли асосдир. Бунга боғлиқ равишда ЮНИСЕФ Ўзбекистон ҳукуматини бир йил бепул ва мажбурий мактабгача таълимни барча болалар учун таъминлаб бериш саъй-ҳаракатини юқори баҳолайди. Бундан ташқари, қисқа муддатларда мактабгача таълим вазирлиги томонидан эришилган барча ютуқларга ҳам олий баҳо беради. Айниқса, бошланғич таълимга болаларни бепул ва мажбурий тайёрлов Қорақалпоғистон Республикаси, Фарғона вилояти ва Тошкент шаҳрида пилот шаклида ўтказилиши қувонарли ҳолдир. Энди сифат масалаларига эътиборни қаратиш лозим. Жумладан, гендер тенглик, минтақавий хилма-хиллик ва ижтимоий-иқтисодий ҳолат каби масалаларга тегишлидир, - деб таъкидлайди Саша Грауманн, ЮНИСЕФнинг Ўзбекистондаги ваколатхона раҳбари. - Глобал даражадаги тадқиқотлар мактабга тайёрловни таъминлаш қадрияти мамлакатни ижтимоий-иқтисодий ривожини қўллаб-қувватлашдан ва яхшилашдан иборат», - деб қўшимча қилди у.\n«Бепул бир йиллик тайёрлов 1 синф дастури ўрнини боса олмайди: болалар аввалгидек, мактабда ҳисоблашни ва ёзишни ўрганадилар. Ҳеч ким 6 ёшли болани партага ўтказиб, ундан 45 дақиқа давомида жиддий интизомни талаб қилмайди. Мажбурий таълим карточкалар, ривожлантирувчи ўйинчоқ ва ўйинлар, педагог билан қизиқарли ва имкониятли шаклда ўтказиладиган машғулотлар орқали амалга оширилади. 1-даражали вазифа ички ўқув мотивацияни шакллантириш, нутқ ривожи ва эшитиш идрокини оширишдир. Юқори мактабгача ёшдаги болаларда дунёни идрок этишда интеллектуал фаоллик ва янги билимларга эга бўлишга бўлган эҳтиёжлар кескин ўсади. Мактабгча тайёргарлик боланинг дунёқарашини кенгайтиради ва сўз бойлигини шакллантиради. Бундан ташқари, ҳарф, бўғин, рақам ва атроф-муҳитдаги дунё ҳақида асосий тушунчаларни бериб боради. Болаларда мактаб дастурининг осон ўзлаштирилиши учун мустаҳкам асосга эга бўладилар», — деб маълумот берди Мактабгача таълим вазирлиги Бош бошқармасининг бош мутахассиси Цай Елена.\n«Мактабга мажбурий бир йиллик тайёрлов гуруҳлари мактабгача таълим вазирлигининг ҳудудий бўлимлари томонидан шакллантиррилади. Бизнинг ходимларимиз поликлиника ва маҳаллалар берган маълумотлари асосида 2018 йил 1 сентябр санасига 5 ёшу 6 ойга тўлган болаларни аниқладилар, оилаларга ташриф буюриб, рўйхатни шакллантирдилар», — деб таъкидлади Мактабгача таълим вазирлиги Бош бошқармасининг бош мутахассиси Цай Елена.\nОхирги ўзгариш вақти: 19/12/2018 07:24; Кўрилганлиги: 737\nМатериал манзили: http://ishtixonmtb.uz/news/bolalarni-maktabga-bepul-majburiy-tayyorlash-boyicha-tushuntirish-materiali-15-12-2018\nЧоп этилган вақт: 01/08/2021 16:46


Миграцияга қарши кураш ниқоби остидаги миллатчилик\nКейинги пайтда Россия федерациясида миллатчилик кўринишлари¸ тақирбошларнинг хуружлари кучайгани кузатилди. Баъзан русларнинг ўзлари ҳам тақирбошлар қурбони бўлмоқда. Масалан¸ Саха элидан келган Сергей Николаевни қиëфаси славянга ўхшамагани учун уришди¸ деб хабар берди Озодлик мухбири. Айни пайтда ўз қасдини қонунга тўғирлаëтган миллатчи гуруҳлар ҳам Росссияда пайдо бўлган.\nРоссияда ноқонуний муҳожирларга қарши ҳаракат тузган Алесандр Белов интилишини ана шундай изоҳлаш мумкин¸ дейди “Мемориал” фаоли Баҳром Ҳамроев.\n“Россияда умумий ҳолатни айтадиган бўлсак¸ қонуний ëки ноқонуний деган масалани кўтаришни ўзи тўғри бўлмайди. Чунки миграция ҳар доим бўлиб келган ва бундан кейин ҳам бўлади. Нормал давлатлар ҳеч қачон иммигрантларни ҳуқуқларини чекламаган ва уларга имкониятлар яратиб берган. Лекин Россияда бугунги кунда Беловга ўхшаган¸ энди пайдо бўлаëтган ëки аввалдан фаолият кўрсатиб келаëтган ташкилотлар “ноқонуний иммигрантлар” деб туриб¸ ўрта осиëликларга қарши курашиш мақсадини кўзлашаяпти. Ленинградда тожикларнинг ëки ўзбекларнинг ўлдириб кетилишини мисол қилиб келтириш мумкин. Мана мен ўзим биладиганим андижонлик¸ фарғоналик¸ сурхондарëлик ўзбекларни уриб¸ майиб қилиб¸ ногирон қилиб ташлашган. Бунга ўхшаган ҳолатлар барча тармоқларда кузатилаяпти”.\nБаҳром Ҳамроевга кўра¸ Россияда миллатчилик билан боғлиқ тазйиқлар кучайган. Аммо муҳожирлар ҳимояси билан шуғулланувчи “Сова” ташкилоти вакили Гаилина Кожевниковага кўра¸ тақирбошлар иши билан прокуратуранинг жиддий шуғуллана бошлагани ҳам бугунги кун учун хайрли ишорат.\n“Бу олға қўйилган жиддий қадам. Ўта миллатчи гуруҳлар ишини прокуратура¸ тажовуз қилиш айблови бўйича кўриб чиқмоқда. Илгари бундай ҳолатлар мафкуравий тоқатсизлик тарзида кўрилган”.\nКожевниковага кўра¸ ўтган йилнинг ўзида 85 киши ўлган ва 230 киши майиб мажруҳ бўлиб қолган. Улар оразида ўзбеклар ва тожиклар асосий кўпчиликдир.\nҲужжатлари бор бўлса ҳам¸ Россия милицияси МОдан келган муҳожирларга азоб бермоқда¸ дейди Баҳром Ҳамроев.\n“Мана яқинда Хьюман Райтс Уотч ташкилоти вакили билан ўзбек ва тожик мардикорлари бозори пайдо бўлган Москавага яқин бир шаҳарга борганимизда¸ одамлар уларни ҳаммасида ишга рухсат борлигини¸ қўлида қонуний ҳужжати бўлгани билан милиция ходимлари уларни ҳужжатларини сўрамасдан уриб олиб кетиб¸ оқибатда қурилиш объектларига олиб бориб ишлатиб¸ кечқурунлари уларни калтаклаб ҳайдаб юборишганини айтишди. Бу нарсаларни ҳаммаси бир неча ташкилотлар билан бирга расмийлаштирилди”.\nОзодлик: Кейинги 8¸ 9 йил ичидаги ҳолат яхшиландими ëки ëмонлашдими?\n“Яхшилашаяпти деб айтиш ҳозирги кунда анча қийин. Чунки ҳолат ҳар ҳолда ўзгараëтганга ўхшаб кўринади лекин муаммоларни ечишга ҳукумат бош қотирмаяпти. Иммигрантларни ҳуқуқлари¸ ўрта осиëликларга нисбатан ўзини тўғри сиëсатини юргизмаëтганлиги натижасидир”.


Эргаш Салиев Дўстлик ёшлари билан учрашди » Дўстлик тумани ҳокимлиги расмий сайти\nДўстлик тумани ҳокимлиги » Янгиликлар » Эргаш Салиев Дўстлик ёшлари билан учрашди\nЭргаш Салиев Дўстлик ёшлари билан учрашди\nБугунги кунда ёшларни қўллаб-қувватлаш, уларга тўғри йўл кўрсатиш, бандлигини таъминлаш ҳар бир раҳбар фаолиятининг мазмуни айланган. Шу сабабли Жиззах вилояти ҳокими Эргаш Салиев Дўстлик туманида бўлди.\nТуман марказидаги “Фарҳод” кино-театрида вилоят ҳокимига вилоят Давлат хавфсизлик хизмати бошлиғи, Ўзбекистон Республикаси Президентининг Жиззах вилоятидаги Халқ қабулхонасининг мудири ҳамроҳлигида ёшлар билан учрашув бўлиб ўтди.\nЭргаш Алибекович дастлаб тумандаги ёш тадбиркорлар томонидан ишлаб чиқарилаётган маҳсулотлар кўргазмасини кўздан кечирди. Кўргазмадаги турли хил маҳсулотлар ва уларни ишлаб чиқарувчи ҳунармандлар фаолияти билан яқиндан танишди. Ёш мусаввирларнинг ижодий ишларига юқори баҳо берди.\nШундан кейин ёшлар тўпланган учрашув зали томон юрилди.\nУчрашувда Президентимиз томонидан амалга оширилаётган ёшларга оид давлат сиёсати, бу борада қўйилаётган дадил қадамлар ҳақида гапирилди.\n- Ҳурматли Президентимиз Шавкат Миромонович Мирзиёев томонидан ёшларга жуда катта эътибор берилмоқда. Жорий йилни “Ёшларни қўллаб-қувватлаш ва аҳоли саломатлигини мустаҳкамлаш йили” деб ном бериш ҳам фикримни исботлаб турибди. Бу эса биз раҳбарларга катта масъулият юклайди. Айниқса, ўз олдимизга мамлакатимизда Учинчи Ренессанс пойдеворини барпо этишдек улуғ мақсадни қўйганмиз. Бунда, аввало, таълим ва тарбияни ривожлантириш, соғлом турмуш тарзини қарор топтириш, илм-фан ва инновацияларни тараққий эттириш миллий ғоямизнинг асосий устунлари бўлиб хизмат қиляпти. Шунингдек, ёшларни тадбиркорликка йўналтириш, бандлигини таъминлаш ҳам кечиктириб бўлмас долзарб масалага айланди. Улар учун иш ўринлари яратиш мақсадида Давлатимиз раҳбари томонидан яқинда берилган кўрсатмалар бўйича бир гектаргача ер майдони бериш ишлари бошланди. Бу ҳам тез орада ўзининг ижобий самарасини беради,-дейди Эргаш Салиев.\nУчрашув давомида тумандаги бир гуруҳ иқтидорли ёшлар вилоятимизнинг “олтин фонди”га киргани билан қутланиб, эсдалик совғалари топширилди. Яна ўн нафар тадбиркорлик фаолиятини бошламоқчи бўлган хотин-қизларга тикув машиналари тақдим этилди. Шунингдек, бир гуруҳ ёшларга уч сотих ер майдонида иссиқхоналар ташкил этишлари учун 15,9 миллион сўмлик кредит маблағи ажратилаётгани тўғрисидаги сертификатлар берилди. Уч нафар ёшларга эса ишга қабул қилингани ҳақидаги буйруқлари топширилган бўлса, йил давомида фаоллик кўрсатган ёшлар ҳам тантанали равишда рағбатлантирилди.\nШундан кейин ёшлар вилоятнинг биринчи раҳбари билан очиқ мулоқотга киришдилар. Мулоқот давомида улар ўзларини қийнаётган муаммолар ва таклифларни билдиришди.\nУчрашув давомида 86 нафар ёшлардан 99 та мурожаат тушди.\nМурожаатлар асосан тадбиркорлик фаолиятини бошлаш ва кенгайтириш учун кредитлар ҳамда ер ажратиш, бандликни таъминлаш, саломатликни тиклашда амалий ёрдам кўрсатиш ва бошқа масалалар ўртага ташланди.\nЗарина Раҳмонованинг ҳам вилоят ҳокимининг учрашувига яхши ният билан келганди.\n- Ёшлигимдан тикувчиликка қизиқаман. Қизиқишим бўйича ўзимнинг иш жойим, шогирдларим бўлишини истайман. Лекин бунинг учун имкониятларим йўқ эди. Бугунги учрашувда кўп йиллик орзуим ушалди. Вилоятимиз ҳокими менга замонавий тикув машинасини совға қилди. Бундан жуда хурсандман,-дейди у.\nУчрашувдан Зарина Раҳмонова каби кўплаб ёшлар мамнун бўлишди. Ёшлар томонидан билдирилган барча мурожаатлар ҳал этилиши вилоят ҳокимининг назоратига олинди.\nНасимжонов ёшлар билан учрашди


Денов тумани ҳокими аҳолига мурожаат қилади - Bugun.uz\nДенов тумани ҳокими аҳолига мурожаат қилади\n10:32 | 14-12-2021\nДенов тумани ҳокими Рустам Пардаев 16 декабрь куни туман аҳолисига мурожаат қилади. Бу ҳақда туман ҳокимлиги ахборот хизмати хабар берди.\nҚайд этилишича, мурожаатни ўқиб эшиттириш Денов тадбиркорлик ва педагогика институти биносида соат 10:00 да бошланади. Унда 2021 йилда амалга оширилган ва эришилган ижтимоий-иқтисодий натижалар ҳамда 2022 йил учун истиқболли режалар ҳақида сўз боради.\nШунингдек, журналист ва ижтимоий тармоқ фаоллари билан матбуот анжумани ўтказилиши ҳам режалаштирилган.\n«Bugun.uz» ҳоким мурожаатномасида Деновдаги «Indenim» савдо марказининг портлашига оид масала ҳам ўрин олиши ёки йўқлигини аниқлаш мақсадида ахборот хизмати билан боғланди. Туман ҳокимлиги матбуот котиби Феруза Тўраеванинг маълум қилишича, портлаш мавзуси мурожаатномага киритилмаган. Унда фақатгина 2021 йилда амалга оширилган ишлар ва келгуси йилда қилинадиган режалар тўғрисида сўз боради.\nМавзуга доир: Икки кишини ҳаётдан олиб кетган, ҳукумат комиссияси тузилишига сабаб бўлган, бир неча километр узоқдаги биноларгача зарар етказган Деновдаги портлаш хронологияси\n«Портлаш сабабларини ўрганиш бўйича республика махсус комиссияси тузилган. Улар жойларда иш олиб бормоқда. Матбуот анжумани пайтида журналистлар ушбу масалада савол берса, ҳоким ҳам бу тўғрисида маълумот беради», — дейди Феруза Тўраева.\nЭслатиб ўтамиз, Сурхондарё вилояти Денов туманидаги савдо мажмуасида 7 декабрь куни портлаш содир бўлиб, шундан сўнг воқеа юзасидан маълумот берилганди. Куннинг иккинчи ярмида эса портлашда ҳалок бўлганлар 2 нафарга етган. Фавқулодда вазиятлар вазирлиги бошқармаси эса портлаш юзасидан расмий видеобаёнот берган.\nВилоят ҳокум Тўра Боболов 8 декабрь куни ўтказган матбуот анжуманида портлаш талафотлари бўйича маълумот берилган. Унда масъуллар савдо маркази қисқа фурсат ичида бузиб ташланиши кутилаётгани ҳақида ҳеч қандай маълумот бермаган. 9 декабрь куни савдо марказини бузиш ишлари бошланиб, 10 декабрга келиб бино тўлиқ бузиб ташланган.


Ҳаёт дерлар буни... — Ishonch Gazetasi\nҚарға қарғанинг кўзини чўқимайди, дейишади. Рост гап. Фақат ҳар иккиси тўқ пайтида…\nЎн киши меҳнат қиладиган корхонада буйруқ берадиганлар сони яна биттага кўпайди ва самарадорлик… ўттиз фоизга пасайиб кетди. Нега ўттиз фоиз, ўн фоиз эмас? Ана шу ўринга даъвогарлардан яна икки кишининг оғзи гапдан бўшамай қолди. Оғиз банд бўлгач, қўлда ишга рағбат бўлармиди?..\nЭндигина учирма бўлган полапон қарасаки, бу замин деганлари анчайин кенг ва бепоён экан. Беихтиёр шу дамгача каталакдек индан ташқарига чиқишга изн бермаган онасидан ранжиди. Бола барибир бола-да, йиқилиб тушса, ҳозиргидек эркин қанот қоқиш ҳеч қачон насиб қилмаслигини ўйламади ҳам.\nЭртадан кечгача хайр-садақа сўраб ўтирадиган тиланчига маҳалла-кўй аралашиб, яқин-атрофдан иш топиб беришди.\nОрадан икки-уч ой ўтгач, ҳол-аҳвол сўраб келишди.\n– Қалай, меҳнатнинг нони ширин эканми?\nТиланчининг қош-қовоғи уюлди.\n– Тежаб-тергаб сарфлаганингдан кейин ҳамма нарса ширин туюлаверади-да…\nКутилмаганда ўрама ҳосил бўлиб, осмон-у фалакка ўрлаб кетди. Унга қўшилиб олган чанг-тўзонлар эса бир-бирига навбат бермай чувиллашарди.\n– Вуй, ановини қаранглар!\n– Мана буни ҳаёт деса бўлади!\n– Тоза омадимиз бор экан-да!\nУлардан қай бири ўсмоқчилаб сўради:\n– Ишқилиб, манзилимиздан адашиб кетмасмиканмиз?\nҲамма бирдан жимиб қолди. Шу пайт ўрама ҳаракатланишдан тўхтаб, чанг-тўзонлар ўзларига ўхшаш, лекин мутлақо бегона чанг-тўзонларга қоришиб кетишди. Ҳаммаёқ бир зумда лой-ботқоққа айланди. Бунга уларнинг аламли кўзёшими ёки ёға бошлаган ёмғирми сабаб эканини, афсуски, ҳеч ким билмасди. Қайдан ҳам билишсин, ҳамма уларни четлаб ўтаётган бўлса…\nЧўпон чўл ўртасидаги қудуқни излаб топди-да, қопқоғини қия очиб аста шивирлади:\n– Искандарнинг шохи бор…\nИчкаридан бағоят ваҳимали, аждарҳонинг вишиллашига ўхшаш қўрқинчли овоз келди:\n– Сен ҳам шу гапни гап деб шу ергача кўтариб келдингми?!\nЧўпон ранг-қути ўчиб сўради:\n– Кимсан, бу қудуқда нима қилиб ўтирибсан?\n– Ҳеч кимман. Сенга ўхшаган гап ташувчиларни тутиб олсам, кунини кўрсатаман, деб пайт пойлаб ўтирибман!..\nЧопон қочиб-қочиб яна бир ташландиқ қудуққа бориб қолди. Сабри чидамай деди:\n– Эшитдингми, ҳув нариги қудуқда «Ҳеч ким» деган махлуқ пайдо бўлибди. Ким кўринганнинг кунини кўрсатаман, деяпти.\nҚудуқдан бояги қўрқинчли овоз эшитилди.\n— Қанақа одамсан ўзи? Бурнингни суқмаганинг шу жой қолувди. Нима, бошқа қиладиган ишинг йўқми? Кел бўлмаса, қудуққа туш, чақчақлашиб ўтирамиз!\nЧўпон паноҳ излаганча қўйлари ўтлаб юрган яйлов томон югуриб кетди.\nЎрганган кўнгил ўртанса қўймаслигини яхши биламиз. Шундай экан, ўртанмаган кўнгилнинг ўрганиб қолишига сабаб бўлиб қолмайлик.\nЁмон ном орттириб олишнинг сира қийин жойи йўқ. Лекин яна яхшилар сафига қўшилиш учун узоқ вақт, эҳтимолки, бир умр заҳмат чекишга тўғри келиши мумкин. Шунда ҳам тавқи-лаънат асоратидан тўлиқ халос бўлишга ҳеч ким кафолат бера олмайди.\nМашҳур одамлар ҳақида ёзишнинг ўзи бўлмайди. Чунки ҳали ҳеч ким айтиб улгурмаган қирраларни топиш учун анча-мунча тер тўкишга тўғри келади-да.\nОддий одамлар ҳақида ёзишнинг ҳам ўзи эмас.\nҚалам аҳлининг вазифаси, авваламбор, мана шундай одамларни юзага чиқариш эканлигини қани энди уларга тушунтириб бўлса!.. Бошқалар ҳақида ёзинг, дейишдан нарига ўтишмайди. Серфазилатликнинг сири балки шундами?\n– Ваалайкум ассалом…\nСалом-алик кишини тетиклантиради, эзгу ишларга рағбатлантиради.\nКим кўринганга салом берармикан, дея илинж билан боқишлардан худо асрасин. Ахир, салом ҳам ҳар кимга берилавермайди-да!\nБилдирилган ишончни оқламоқ – шараф


«Динамо» премьер-лигага қайтди\n12:32 / 13.04.2017\nРоссия Миллий футбол лигаси (биринчи лига) 31-турдан ўрин олган Калининграднинг "Балтика" ва "СКА-Хабаровск" жамоалари ўртасидаги баҳсда қайд этилган дуранг натижа Москванинг "Динамо" жамоасига қўл келди. Ушбу клуб муддатидан аввал Россия Футбол премьер-лигасига чиқиш вазифасини уддалади.\nКалининградда бўлиб ўтган учрашув 0:0 ҳисобида якунланди. Меҳмонда ғалаба қозона олмаган "СКА-Хабаровск" 47 очко билан учинчи ўринда қолди. Чунки жамоа қолган 7 турди 69 очко билан иккинчи ўринда бораётган "Динамо"га ета олмайди.\n"Динамо" ўз тарихида биринчи марта 2015/16 йилги мавсумда биринчи лигага тушиб кетган эди.


Шаҳзода Гарри ва Меган Маркл пул, унвон ва имтиёзлардан маҳрум қилинади | Qalampir.uz\nШаҳзода Гарри ва Меган Маркл пул, унвон ва имтиёзлардан маҳрум қилинади\nОлам\t19 Январь 13:10 4719\nШаҳзода Гарри ва Меган Маркл қироллик оиласидаги ваколатидан воз кечди\nҚиролича эрка шаҳзоданинг янги ҳаёт бошлашига розилик берди\nБуюк Британия шаҳзодаси Гарри ва унинг турмуш ўртоғи Меган Маркл жорий йилнинг баҳоридан қироллик мажбуриятларини доимий асосда бажаришни тўхтатади ва “зоти олийлари” деб чақирилмайди. Бу ҳақда Букингем саройи расмий баёнотида айтилган.\n“Герцог ва герцогиня ишловчи қироллик оиласи аъзоси ҳисобланмагани учун “зоти олийлари” деб чақирилмайди. Герцог ва герцогиня Британиядаги уйлари ҳисобланган Фрогмор коттежининг таъмири учун тўлов қилишга қарор қилди”, дейилади хабарда.\nШу билан бирга улар эндиликда қироллик мажбуриятларини бажариш учун жамоатчилик маблағларини олмайди ҳамда Гарри ва Меган расмий тадбирларда қиролича номидан иштирок эта олмайди.\n“Сассекс герцог ва герцогиняси ҳаётларининг янги боиқичида қиролича зоти олиялари ва қироллик оиласи уларни қўллаб-қувватлагани учун уларга миннатдорлик билдирди. Келишувга кўра, улар қироллик мажбуриятлари, шу жумладан расмий ҳарбий маросимлардан ҳам четлашишлари керак”, дейилади баёнотда.\nЯнги модель 2020 йил баҳоридан кучга киради.\nҚиролича алоҳида баёнот ҳам берди. “Бир неча ой давом этган мулоқот ва сўнгги суҳбатлардан кейин менинг набирам ва унинг оиласи учун конструктив ечим топа оганимиздан хурсандман. Гарри, Меган ва Арчи (уларнинг фарзанди) оиламнинг суюкли аъзолари бўлиб қолади. Мен уларни тушунаман ва нисбатан мустақил ҳаёт кечириш мақсадини қўллаб-қувватлайман”, деган Елизавета Иккинчи.\nҚиролича Гарри ва Меганга уларнинг меҳнати учун миннатдорлик билдирди.\nЭслатиб ўтамиз, Гарри ва Меган жорий йилнинг 8 январь куни мустақил ҳаёт кечиришни исташи ва молиявий имтиёзлардан воз кечиб, яшаш учун ўзлари меҳнат қилиб пул топишга қарор қилганини билдирди. Шунингдек, улар вақтларини Шимолий Америка, хусусан Канада ва Британияда ўткаиш ниятида эканини очиқлади. Бу масала дастлаб кироллик оиласининг жиддий эътирозига сабаб бўлди, аммо кейинроқ бу қарорни қиролича қўллаб-қувватлади.\nЁш оила Канадада яшашига ҳеч бир тарафда қаршилик йўқ, аммо уларнинг океанортидаги ҳаёти қайси маблағ ҳисобига бўлиши сўроқ остидаги масала.\nМаълумот учун, шаҳзода Гарри ва америкалик актриса Меган Маркл 2018 йилнинг 19 май куни турмуш қурган.\nБуюк Британия шаҳзода Гарри Меган Маркл\n18 Сентябрь 18:04 42477\n18 Сентябрь 08:06 38413\n18 Сентябрь 20:50 38380\n18 Сентябрь 15:05 32452\n18 Сентябрь 23:26 27064


Ўзбекистон Республикаси Вазирлар Маҳкамасининг 09.03.2020 й. 134-сон "Кичик саноат зоналари тўғрисидаги низомни тасдиқлаш ҳақида"ги Қарори\nКичик саноат зоналари тўғрисидаги Низом (ЎзР ВМ 09.03.2020 й. 134-сон қарорига илова)\nЎзбекистон Республикаси Вазирлар Маҳкамасининг 16.10.2019 й. 878-сон "Sergeli Industrial Park" кичик саноат зонаси фаолиятини ташкил этиш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 02.09.2019 й. 724-сон "Янгийўл тумани кичик саноат зонаси ҳудудини кенгайтириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 25.06.2019 й. 524-сон "Наманган ва Сирдарё вилоятларида кичик саноат зоналарини кенгайтириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 25.06.2019 й. 525-сон "Ангрен" эркин иқтисодий зонаси фаолиятини фаоллаштиришга доир қўшимча чора-тадбирлар тўғрисида"ги Қарори\nЎзбекистон Республикаси Президентининг 21.06.2019 й. ПҚ-4363-сон "Кичик саноат зоналари фаолиятини мувофиқлаштириш ва бошқаришни янада такомиллаштириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 12.12.2018 й. 1007-сон "Фарғона вилоятида қўшимча кичик саноат зоналари ташкил этиш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 07.11.2018 й. 921-сон "Кўп тармоқли "Оқлон" технология паркини ташкил этиш чора-тадбирлари тўғрисида"ги Қарори\nЎзбекистон Республикаси Президентининг 11.10.2018 й. ПҚ-3965-сон "Бухоро вилоятида кичик саноат зоналарини ташкил этиш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 18.09.2018 й. 741-сон "Тадбиркорлик субъектларини Андижон вилоятининг кичик саноат зоналарига жалб этишга доир қўшимча чора-тадбирлар тўғрисида"ги Қарори\nЎзбекистон Республикаси Вазирлар Маҳкамасининг 08.08.2018 й. 634-сон "Тошкент вилоятида кичик саноат зоналарини кенгайтириш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 19.07.2018 й. 556-сон "Самарқанд вилоятида кичик саноат зоналарини кенгайтириш чора-тадбирлари тўғрисида"ги Қарори\nЎзбекистон Республикаси Президентининг 29.03.2018 й. ПҚ-3635-сон "Қашқадарё вилоятида кичик саноат зоналарини ташкил этиш чора-тадбирлари тўғрисида"ги Қарори\nЎзбекистон Республикаси Президентининг 29.03.2018 й. ПҚ-3636-сон "Сурхондарё вилоятида кичик саноат зоналарини ташкил этиш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 08.11.2017 й. 897-сон "Жиззах вилояти Зомин туманининг Даштобод шаҳрида кичик саноат зонасини ташкил этиш тўғрисида"ги Қарори\nЎзбекистон Республикаси Президентининг 25.10.2017 й. ПҚ-3356-сон "Эркин иқтисодий зоналар ва кичик саноат зоналари фаолияти самарадорлигини ошириш борасидаги қўшимча чора-тадбирлар тўғрисида"ги Қарори\nЎзбекистон Республикаси Вазирлар Маҳкамасининг 24.10.2017 й. 872-сон "Sovplastital" МЧЖ ишлаб чиқариш қувватларидан самарали фойдаланиш чора-тадбирлари тўғрисида"ги Қарори\nЎзбекистон Республикаси Вазирлар Маҳкамасининг 07.10.2017 й. 806-сон "Тошкент шаҳар Учтепа туманида кичик саноат зонасини ташкил этиш тўғрисида"ги Қарори\nМолия вазирлигининг 116-сон, Иқтисодиёт вазирлигининг 141-сон, Давлат солиқ қўмитасининг 2017-38-сон "Тошкент шаҳридаги кичик саноат зоналарида иштирок этувчи ташкилотлар томонидан имтиёзларни қўллаш тартиби тўғрисидаги низомни тасдиқлаш ҳақида"ги 31.07.2017 й. Қарори (АВ томонидан 30.08.2017 й. 2924-сон билан рўйхатга олинган)\nТошкент шаҳридаги кичик саноат зоналарида иштирок этувчи ташкилотлар томонидан имтиёзларни қўллаш тартиби тўғрисидаги Низом (АВ томонидан 30.08.2017 й. 2924-сон билан рўйхатга олинган 31.07.2017 й. Молия вазирлигининг 116-сон, Иқтисодиёт вазирлигининг 141-сон, Давлат солиқ қўмитасининг 2017-38-сон қарори билан тасдиқланган)\nЎзбекистон Республикаси Президентининг 18.05.2017 й. ПҚ-2973-сон "Тошкент шаҳрида кичик саноат зоналарини ташкил этиш тўғрисида"ги Қарори\nЎзбекистон Республикаси Президентининг 30.03.2017 й. ПҚ-2860-сон "Сирдарё вилоятининг Янгиер шаҳрида кичик саноат зонасини барпо этиш тўғрисида"ги Қарори


Уч йилда ҳунармандчилик лойиҳаларига 100 млн долларлик кредитлар ажратилган – Газета.uz\nLotinchada 17 ноябр 2020, 12:43 Жамият\n3 йил ичида ҳунармандчилик лойиҳаларини амалга ошириш учун 100 млн АҚШ долларига тенг кредит ресурслари ажратилди. Бу ҳақда Республика «Ҳунарманд» уюшмаси раиси Улуғбек Абдуллаев маълум қилди.\nУшбу кредит маблағлари ҳисобига ҳозирда 158 минг ҳунарманд-шогирдлар бандлиги таъминланди.\n«100 млн доллар жалб қилиниши эвазига 28 000 та, яъни қарийб 891 млрд сўмлик лойиҳалар амалга оширилди. Ҳудудлар кесимида олиб қараганда ҳам, масалан Фарғона, Андижон, Наманган, Самарқанд, Хоразм вилоятлари ва Қорақалпоғистон республикасида ҳам лойиҳалар сони ва қиймати олдинги йилларга нисбатан ошган», — дея аниқлик киритди Улуғбек Абдуллаев.\nҲунармандчилик учун ажратилган кредитнинг асосий қисми янги асбоб-ускуналарни харид қилиш ва хомашёга йўналтирилганлиги маълум қилинди.\nБундан ташқари, ҳунарманд-шогирдларга Уюшма томонидан QR-кодли махсус гувоҳнома берилди. Улар тегишли ҳудуддаги бандлик бўлими орқали Уюшма ва Савдо-саноат палатаси билан уч томонлама тизим асосида фаолият юритади.


ЎзА кўзгусида Қашқадарё вилояти акс этади… — Teleradio.uz\nЎзА кўзгусида Қашқадарё вилояти акс этади…\n2019 йилги ислоҳотлар самаралари рақам ва фотофактларда\nҚашқадарё вилояти 1924 йил 1 ноябрда ташкил этилган бўлиб, умумий ер майдони 28,6 минг квадрат километр. Ҳудудда 13 та туман ҳамда 12 та шаҳар, 4 та шаҳарча мавжуд. Маълумотларга кўра, вилоят аҳолиси сони 3 миллион кишидан ортиқ.\nБугунги кунда мамлакатимизда кичик бизнес ва хусусий тадбиркорликни ривожлантириш, инвестицияларга кенг йўл очиш, тадбиркорларнинг мулкий дахлсизлигини таъминлаш борасида салмоқли ишлар амалга оширилди. Айниқса, солиқ тизимининг ислоҳ қилиниши, рухсат берувчи ҳужжатларнинг соддалаштирилиши тадбиркорлик субъектларини текширишга икки йиллик мараторий эълон қилингани соҳа ривожига кенг йўл очди.\nБу каби имкониятлар натижасида Қашқадарё вилоятида ҳам кичик бизнес ва хусусий тадбиркорлик ривожланмоқда. Вилоят ялпи ички маҳсулот таркибидаги бу соҳаларнинг улуши 61 фоиздан ортди. Қишлоқ хўжалиги соҳасида ишлаб чиқарилаётган озиқ-овқат маҳсулотларининг 90 фоизидан ошиғи фермер хўжаликлари ҳиссасига тўғри келмоқда.\nҲудудда ёшларнинг иқтидор ва интилишларини қўллаб-қувватлаш, эҳтиёжманд оилаларга арзон уй-жойлар ажратиш, хотин-қизлар учун муносиб иш жойлари яратиш каби масалаларга алоҳида эътибор қаратилаётир.\nҚашқадарёда 2009-2016 йилларда 7 минг 578 та бир қаватли 6 сотихли уй-жойлар қурилган бўлса, тегишли қарор асосида 2017-2019 йилларда 5 минг 308 та арзон уй-жойлар барпо қилинди. Шундан 1 минг 346 таси кўп қаватли 2 ва 3 хонали, 2 минг 971 таси бир қаватли 2 сотихли 3 хонали уй-жойлардир.\nВилоятда якунланаётган 2019 йилда бу каби ютуқларни кўплаб санаш мумкин.\nҚишлоқ массивларида 1 минг 85 та арзон уй-жойлар қурилди. 2019 йил дастурида арзон уй-жойлардан ташқари, Қарши шаҳрида Мудофаа Вазирлигининг ҳарбий хизматчилари учун 60 та, Миллий Гвардия ҳарбий хизматчилари учун 30 та, Давлат хавфсизлиги хизматчилари учун 60 та ва Шаҳрисабз шаҳрида ички ишлар ходимлари учун 30 та хонадонга мўлжалланган уй-жойлар барпо этилди. 2019 йилда вилоят бўйича жами 1 минг 265 та қурилган уй-жойларнинг умумий қиймати 199,3 миллиард сўм бўлиб, бугунги кунда тўлиқ қурилиш-монтаж ишлари бажарилди.\nПрезидентимиз ташаббуси билан фуқаролар саломатлигининг кафолати бўлган тоза ичимлик суви таъминотини яхшилашга 370 миллиард сўмлик давлат маблағлари ажратилди.\n2 йилда вилоятда жами 820 та мактабгача таълим муассасалари ишга туширилди. Аҳамиятлиси, уларнинг 767 таси нодавлат мактабгача таълим муассасаларидир. Мазкур тадбир самарасида жорий йилда вилоятда мактабгача ёшдаги болаларнинг мактабгача таълим муассасаларга қамрови 2016 йилдаги 12 фоиздан, 38 фоизгача ошди.\nЖорий йилда эл дастурхонини тўкин қилишга бел боғлаган воҳалик фермерлар томонидан дастлаб пилла, кейинчалик ғалла режаси ортиғи билан бажарилди. Жами 964 минг тонна сара дон етиштирилди. Мева-сабзавот, гўшт, сут, тухум етиштириш кўрсаткичлари ўтган йилларга нисбатан 143 фоизга кўпайди. Уларнинг фидокорона меҳнатлари инобатга олиниб жорий йилда 34 нафар вилоят вакиллари ватанимизнинг юксак мукофотлари билан тақдирланди.\n*Президентимизнинг 2019 йил 19 декабрдаги “2019 йилга мўлжалланган инвестиция дастурини амалга ошириш тўғрисида”ги қарори ҳамда 2019 йил 12 декабрда ўтказилган йиғилиш баёнида берилган топшириқлар ижроси бўйича вилоятга 2019 йил давомида 137,9 миллион доллар қийматида тўғридан-тўғри хорижий инвестиция жалб қилиниши режалаштирилган.\nВилоятда Сингапур, Хитой, Россия, Эрон, Озарбайжон, БАА, Жанубий Корея, Афғонистон, Қозоғистон, Буюк Британия, Белорусь, Тожикистон ва Туркия давлатларидаги йирик компаниялар, бизнес ва ишбилармон доира вакиллари билан 47 та хорижий инвестиция иштирокидаги лойиҳалар амалга оширилмоқда. Мазкур лойиҳалар ҳисобига жорий йилнинг январь-ноябрь ойларида 128,6 миллион доллар қийматидаги тўғридан-тўғри хорижий инвестиция ўзлаштирилиб йиллик прогноз 80 фоизга бажарилди. Шундан, жорий йилнинг январь-ноябрь ойларида Касби ва Нишон туманларидаги “INDORAMA AGRO” корхонасининг пахтачилик кластерини ташкил қилиш (66,0 миллион доллар), Миришкор туманидаги “GUZOR TEKSTIL IMPEKS” корхонасининг ип-калава ишлаб чиқаришни ташкил этиш (14,5 миллион доллар) ва Китоб туманидаги “QARSHI CONCH CEMENT” корхонасининг цемент заводи қуриш (20 миллион доллар) лойиҳалари ҳисобига вилоятда юқори миқдордаги тўғридан-тўғри хорижий инвестициялар жалб қилинган.\nДавлатимиз раҳбарининг хорижий давлатларга амалга ошираётган олий даражадаги ташрифлари натижаларига кўра, вилоятга ҳам хорижий инвесторлар оқими ошиб бормоқда. Ҳозирги кунга қадар вилоятга ташриф буюрган хорижий давлатлардаги бизнес ва ишбилармон доира вакиллари билан учрашувлар ўтказиб, музокаралар олиб бориб жорий йилнинг декабрь ойига қадар 192 та хорижий ва қўшма корхоналар ташкил қилинган.\nҒузор туманида Буюк Британия давлати билан ҳамкорликда “BUYUK AMIR LOGISTICS” корхонаси томонидан логистика марказини ташкил этиш ҳамда Шаҳрисабз туманида “KESH NORUDA INVEST” корхонаси томонидан норуда маҳсулотларини қайта ишлаш лойиҳаларини амалга ошириш бўйича ишлар бошлаб юборилди.